‘Saya Tak Mahu Kalian Merangkak Di Padang Mahsyar Cari Saya’- Shahrol Shiro

Beberapa pelawak terkenal termasuk Shahrol Shiro telah dituduh sebagai pelaku dalam kes pemerdagangan wanita atas tujuan seks baru-baru ini.

Shahrol atau nama sebenarnya Shahrol Azizie bin Azmi, 37, berkata dia telah dihubungi oleh teman rapatnya berkaitan dengan kes tersebut. Tambahnya, namanya juga sudah terpalit dengan kontroversi itu apabila ada beberapa pihak cuba menuduhnya.

Menerusi Instagramnya, Shahrol menolak dakwaan tersebut dan meminta orang ramai untuk tidak mengaitkan namanya dengan kes tersebut.

“Beberapa sahabat termasuk bertanya adakah itu saya dan saya telah menjelaskan “ITU BUKAN SAYA”.

Terima kasih kerana bertanya dahulu dan pada yang komen-komen terus menuduh saya, saya tak mahu kalian merangkak di Padang Mahsyar mencari saya dan fokus pada dosa-dosa yang lain kerana saya dah memaafkan anda”. tulisnya.

Pelawak yang berusia 37 tahun ini juga berkata dia sedia memaafkan mereka yang menuduhnya dan tidak menyimpan dendam. Tambahnya, dia berterima kasih kerana ada pihak yang masih mengambil berat tentangnya.

“Buktinya saya masih umur bawah 40an, muda kan? Sekian terima kasih kerana mengambil berat pasal saya.”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bekas Ratu Cantik Malaysia, Jane Teoh Kecewa Digelar ‘Model Bogel’

Tular di media sosial milik Miss Universe Malaysia 2018 Jane Teoh baru ini, di mana menerusi tangkap layar yang dikongsikannya di akaun Instagram ratu cantik ini Jane Teoh digelar model bogel di carian Google.

Dipetik dari Instagram Story ratu cantik 2018 ini, seseorang telah menggunakan enjin carian Google untuk mencari namanya dan mendapati Jane telah dilabelkan sebagai model bogel.

Penemuan itu mengejutkan orang ramai termasuklah ratu cantik ini sendiri, dan berasa pelik bagaimana label tersebut boleh terjadi.

“Seseorang telah Google saya dan menghantar ini, ini lucu dan sangat menarik” tulisnya

Ratu cantik berusia 24 tahun ini juga menyatakan dirinya cukup berpakaian, dan menyoalkan bagaimana boleh mendapat label seperti itu di enjin carian Google.

“Saya sangat yakin lengkap berpakaian setiap masa” tulisnya lagi di Instagram Story

Bukan itu saja, rayu cantik ini juga menyedari maklumat dirinya di Wikipedia juga mempunyai elemen negativiti dengan menyatakan dirinya tidak berjaya mewakili Malaysia dalam pusingan separuh akhir sebagai Miss Universe.

“Wow, saya dapat rasa negativiti dalam ayat ini, maaf saya tidak mendapat tempat? Dan wow, tak semak tatabahasa?” tulis Jane

Menerusi carian Murai MY yang terkini, ayat negatif dalam Wikipedia itu sudah dipadam.


Orang Israel Ejek Kedudukan Malaysia Di Olimpik, Ini Reaksi Padu Netizen Bagi!

Kecoh di media sosial ketika ini bila mana Arsen Ostrovsky yang merupakan seorang peguam dan Emily Schrader influencer yang berasal dari Israel, mengejek Malaysia kerana berada ditangga bawah dari Israel di sukan Olimpik Tokyo 2020 di Twitter.

Kedua-dua individu ini mengejek Malaysia yang berada ditangga bawah dalam carta kedudukan pingat sukan Olimpik Tokyo 2020, dan membandingkan kedudukan Israel yang berada ditangga ke-36.

“Oh, hi #Malaysia. Selepas hari pertama di #Tokyo2020 #Olympics, lihat siapa berada di depan? Dari pasukan #Israel!” ciap Arsen Ostrovsky

“Israel berada di tempat 36 bagi pingat Olimpik! Mari lihat di mana #Malaysia berada!

Berikutan itu, ramai rakyat Malaysia tidak berdiam diri dan mula memberi jawapan balas yang padu dan menarik kepada dua individu Israel ini di Twitter.

“Koyak kepada anda juga. Daripada rakyat Malaysia” ciap pengguna pertama

“No.36 je nyah, bukan No.1. Over lah haih. Obses sangat dengan Malaysia ni pehal. Nyampah lak rasa. Takkan koyak tak habis lagi kot” ciap pengguna kedua

“Makcik Emily koyak teruk. Sejam saya ‘quote tweet’ dia, terus kena ‘block’. Berani sentuh Malaysia tapi orang sentuh negara haram dia terus koyak” ciap pengguna ketiga

“Jika takut dilambung ombak, jangan berumah di tepi pantai. Dah tau senang koyak, padanlah netizen bantai” ciap pengguna keempat

“Sekurang-kurangnya atlet kami tidak musnahkan harta benda orang. Period #Israelkoyak” ciap pengguna kelima

“Sekurang-kurangnya negara kami ada dalam peta, mana kamu?” ciap pengguna keenam

Nampaknya sampai sekarang pun Israel tak boleh lupakan penangan #koyak yang rakyat Malaysia berikan. #Israelkoyak teruk betul ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Paras Oksigen Siti Sarah Menurun, Rakan Selebriti & Peminat Titipkan Doa

Pada petang Rabu, industri hiburan dikejutkan dengan khabar berita mengenai penyanyi Siti Sarah Raissuddin yang dikejarkan ke Hospital Universiti Kebangsaan Malaysia (HUKM) Cheras berikutan tahap oksigen yang semakin menurun.

Seperti yang diketahui ramai sebelum ini, Sarah sekeluarga telah disahkan positif wabak COVID-19 dan sepatutnya memotong gelang kuarantin pada Rabu. Namun, sejak dua hari lalu dia mengalami batuk dan berada dalam ketidak selesaan. Susulan itu, menurut pihak Indigital Music kepada Murai.my, Sarah telah dibawa ke hospital menaiki ambulans kira-kira pukul 6.30 petang bagi mendapatkan rawatan susulan.

A post shared by Shuib Sepahtu (@shuibsepahtu)

Menjengah ke hantaran yang dimuatnaik oleh Murai.my dan suami Sarah yang juga pelakon dan pelawak, Shuib Sepahtu di laman Instagram, ramai rakan selebriti dan peminat membanjiri ruangan komen meluahkan rasa terkejut berikutan berasa risau akan keadaan Sarah yang kini sedang hamil 8 bulan.

A post shared by Murai MY (@muraimalaysia)

Dalam masa yang sama mereka turut mendoakan agar kesihatan Sarah dan kandungannya kembali sihat seperti sedia kala dan dipermudahkan segala urusan. Antara rakan selebriti yang mendoakan mereka seperti Datin Almy Nadia, Sharifah Shahira, Alif Satar, Anuar Zain serta ramai lagi.

Pada 26 Julai yang lalu,pasangan selebriti popular ini serta tiga cahaya mata disahkan positif COVID-19. Sarah dan keluarganya menjalani ujian saringan COVID-19 selepas pembantu rumah mereka disahkan dijangkiti pandemik berkenaan beberapa hari sebelum itu.


Selepas Bapa, Ibu Irwansyah Pula Meninggal Dunia Disebabkan Covid-19

Ibu kepada penyanyi dan pelakon kacak Indonesia, Irwansyah, Herliana Binti Sanusi telah meninggal dunia pada 4 Ogos 2021 (Rabu) setelah sekian lama dijangkiti Covid-19. Khabar duka ini disampaikan oleh Irwansyah melalui video di Youtube The Sungkars Family.

“Turut berbela sungkawa atas meninggalnya Ibunda dari Irwansyah, Herliana binti Sanusi. Rabu, 4 Ogos 2021”-Irwansyah

Menerusi video di saluran Youtube beliau, The Sungkars Family, penyanyi ini memberitahu ibunya yang koma sebelum ini sempat sedar ketika diperdengarkan bacaan ayat suci Al-Quran.

“Ketika diperdengarkan bacaan murattal, tiba-tiba mama bangun membuka matanya. Mama memberi isyarat mengatakan yang dia masih hidup.”-Irwansyah

Isteri kepada Irwansyah turut mengumumkan khabar duka ini melalui Instagram beliau yang memuatnaik Insta Stories suaminya sedang melakukan panggilan video dengan ahli keluarga yang lain.

“Kumpul di surga insyaAllah ya ma, Allahummaghfir laha warham ha wa’aafi ha wa’fu anha”- Zaskia Sungkar

Sebelum ini, Irwansyah kehilangan bapanya yang telah meninggal dunia pada 8 Julai 2021 disebabkan Covid-19.Kini kurang dari sebulan, Irwansyah kehilangan ibunya,  pada 4 Ogos 2021 setelah berjuang untuk sembuh dari penyakit itu.

Semoga rohnya dicucuri rahmat dan berada di kalangan orang-orang beriman. Al-Fatihah…


Foto Christian Bale Pakai Kostum Watak Penjahat Filem Thor: Love And Thunder Tersebar

Foto pelakon Hollywood yang terkenal menerusi watak Batman, Christian Bale memakai kostum watak antagonis Gorr The God Butcher tular di media sosial.

Menerusi foto-foto tersebut, sekaligus mengesahkan Bale telah menyertai Marvel Cinematic Universe (MCU) yang mana penampilannya bakal dilihat dalam filem Thor: Love And Thunder akan datang. Difahamkan, watak tersebut telah diperkenalkan oleh MCU di dalam komik mereka pada tahun 2021.

Mengenai Gorr, ia merupakan watak makluk makhluk asing dari sebuah planet yang penuh dengan pelbagai malapetaka. Disebabkan kematian ibu bapa dan isterinya yang sedang hamil serta doa tidak diperkenankan, Gorr telah bertindak untuk menjadi watak yang jahat.

Dalam foto itu, turut kelihatan seluruh tubuh badan termasuk muka Bale telah diselaputi alat prostetik yang menjadikannya berwarna kelabu. Filem sekual Thor yang kedua ini dijadualkan tayangannya pada Mei 2022.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sebelum Jadi Pelakon, 5 Artis Bollywood Ini Pernah Kerja Macam Orang Biasa Juga!

Tahu tak kebanyakan selebriti popular bollywood bukan semuanya pada asalnya mulakan kerjaya sebagai pelakon, ramai dari mereka pernah berkerja seperti orang biasa juga.

Nak tahu siapakah selebriti bollywood yang dimaksudkan, jom lihat di bawah!

Siapa sangka aktor veteran ini dulunya pernah menjadi staf konsert diawal usianya, bukan itu saja Shah Rukh Khan juga menjadi pengiring tetamu yang ingin mengunjungi Taj Mahal.

Pelakon dan pengarah filem legenda dunia bollywood ini juga rupanya pernah menjadi staf kurier bagi syarikat Bird & Co semasa zaman muda dahulu, dan pernah dinaikkan pangkat hingga ke jawatan pengurus eksekutif.

Aktor kacak ini bukan saja memiliki bakat dalam bidang lakonan tetapi juga dalam bidang masakan, ini kerana semasa zaman mudanya aktor ini pernah bekerja sebagai tukang masak dan juga pelayan di sebuah hotel di Bangkok.

Aktres jelita ini juga pernah bekerja sebagai wartawan televisyen di Sri Lanka sebelum meletakkan jawatan dan terjun ke dalam bidang hiburan.

Wanita ayu ini juga pada awalnya bukanlah seorang pelakon, semasa melanjutkan pengajian dalam bidang perniagaan kewangan dan ekonomi Parineeti pernah bekerja sebagai jurubank di London.

Kemudian setelah kembali ke India, Parineeti bekerja sebagai pegawai pemasaran dan komunikasi di syarikat produksi Yash Raj Film sebelum mendapat tawaran menjadi pelakon.

Tak sangka kan mereka pernah bekerja dalam bidang seperti ini sebelum bergelar sebagai pelakon.


Adakah BTS Pandai Memasak? Ini Jawapan “Win” Mereka

Baru-baru ini, menerusi temubual bersama Wired, kumpulan BTS menjawab persoalan yang paling banyak dicari berkaitan dengan kumpulan k-pop terkenal itu.

Jungkook kemudian membaca soalan ‘adakah BTS pandai memasak?’ yang membuatkan ketua kumpulan BTS, RM dan J-Hope menjawab dengan pantas menyebut nasi goreng kimchi.

Tidak menghairankan bahawa nasi goreng kimchi menjadi pilihan popular ahli kumpulan ini untuk memasak, memandangkan ia bukan sahaja hidangan yang berpatutan malah sangat mudah untuk menyediakannya.

RM turut menambah “dada ayam goreng” sebagai hidangan yang boleh dimasak olehnya.

Jungkook pula menjawab Kimchi-jjigae atau kimchi stew sebagai hidangan yang menjadi pilihan untuk dimasak. Kimchi-jjigae adalah hidangan yang paling popular di Korea Selatan,  mempunyai kimchi, sayur-sayuran, daging atau makanan laut, dan tauhu di dalamnya.

Suga kemudian mendedahkan bahawa mereka kini boleh memasak kebanyakan hidangan Korea.

“Kami sekarang pandai memasak kebanyakan hidangan Korea “-Suga

Jin memberitahu bahawa jika ada yang ingin tahu mengenai semua hidangan yang mereka pandai sediakan, mereka boleh menontonnya di Run BTS! , variety show yang merangkumi beberapa episod mengenai ahli kumpulan ini memasak. Kumpulan ini turut  menceritakan bahawa mereka juga tahu bagaimana caranya untuk menghasilkan kimchi!

“Sekiranya anda menonton variety show kami, Run BTS! anda akan tahu hidangan apa yang kami tahu cara memasaknya”-Jin

Anda boleh tonton video penuh temubual BTS bersama WIRED di bawah:

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jangan Keliru! 9 Pasangan Artis Hollywood Ini Memang Nampak Macam Kembar

Tak semestinya memiliki wajah yang sama itu adalah pasangan kembar. Macam 9 pasangan selebriti ini, termasuklah Zoey Deschanel dan Katy Perry memiliki wajah yang sama. Kalau sekali pandang tu, memang kelirulah nak tentukan siapa.

Kalau kamu nak tahu, dalam dunia ini akan ada sebanyak 7 orang yang memiliki wajah yang sama seperti kita. Jadi kamu dah bersedia mahu berjumpa dengan ‘kembar’ kamu?


Rihanna Kini ‘Billionaire’, Ini Jumlah Kekayaannya!

Pemuzik multi-hypenate, pereka fesyen, dan mogul kecantikan, Rihanna kini berada sebaris dengan barisan golongan jutawan..

Menurut Forbes, Rihanna, yang menjadi selebriti utama menerusi muziknya dan telah melancarkan karier lakonan dan jenama fesyen kini mempunyai jumlah ekayaan yang bernilai $1.7 bilion dolar.

Rihanna kini menjadi pemuzik wanita paling berjaya di dunia dan berada di tempat kedua setelah Oprah Winfrey menduduki kedudukan sebagai penghibur wanita terkaya. Sebahagian besar kekayaan adalah hasil daripada jenamanya seperti Fenty Beauty dan Savage x Fenty.

Penyanyi yang terkenal dengan lagu-lagu seperti, Umbrella, Diamonds, Where Have You Been, Disturbia, dan banyak lagi ini menjadikan beliau sebagai best-selling music artist sepanjang masa. Beliau mempunyai sembilan Anugerah Grammy, 13 American Music Awards, dan 12 Billboard Music Awards.

Rihanna kemudian mengalihkan tumpuannya dari muzik dan menjadi powerhouse bagi ruangan jenama kecantikan. Fenty Beauty,  merupakan joint venture Rihanna bersama konglomerat mewah Perancis LVMH, dilancarkan pada tahun 2017 dan menjadi rebutan ramai sehingga meraih lebih dari $550 juta dolar pendapatan tahunan pada kalendar pertama mereka.

Jenama pakaian dalam Rihanna, Savage x Fenty pula dilancarkan pada tahun 2018 dan merupakan join venture dengan TechStyle Fashion Group (Rihanna memiliki 30% ownership stake), berjaya mengumpul dana sebanyak $115 juta dolar pada awal tahun ini dan menjadikan penilaian jenama itu lebih dari $1 bilion dolar. Perancangannya kini adalah menggunakan dana untuk membuka gedung Savage x Fenty.


Ajay Devgan Dedah Dia Tidak Pernah Melamar Kajol?

Aktor Bollywood Ajay Devgan menedahkan mengenai reaksi keluarganya terhadap kehadiran Kajol di rumah mereka selepas berkahwin.

Menurut Hindustan Times, Ajay Devgan mendedahkan bahawa keluarganya berasa gembira dengan kehadiran Kajol dalam keluarga mereka.

“Apabila saya dan Kajol berkahwin, keluarga saya sangat gembira kerana akhirnya ada orang yang bercakap dalam rumah itu. Sejujurnya dari dua orang, seseorang itu perlu bercakap. Jika kami berdua sentiasa berdiam, itu akan menjadi masalah. Jadi Kajol seorang yang banyak cakap dan saya pendiam.”-Ajay Devgan

Suami kepada Kajol ini turut menambah bahawa dia dan Kajol adalah sangat sempurna antara satu sama lain.

“Kajol dan saya sempurna antara satu sama lain. Jangan cuba mengubah siapa diri mereka. Saya tidak tahu apa yang menarik perhatiannya terhadap saya. Sebenarnya, kami mula berbual, kemudian menjadi kawan dan akhirnya kami membuat keputusan untuk berkahwin. Kami tidak melamar antara satu sama lain. Ianya berlaku secara semula jadi.”-Ajay Devgan

Ajay Devgan mendedahkan bahawa beliau bertemu Kajol ketika penggambaran filem Hulchul dan pada mulanya beliau tidak begitu berminat dengan Kajol yang lantang apabila bercakap, sombong, dan sangat banyak cakap.

“Saya bertemu Kajol sekali sebelum kami mula penggambaran Hulchul. Sejujurnya, saya tidak begitu berminat bertemunya kerana dia seorang yang lantang apabila bercakap, sombong, dan sangat banyak bercakap. Lebih-lebih lagi kami sangat berbeza dari segi personaliti. Tetapi saya rasa apa yang dimaksudkan berlaku, akan berlaku.”-Ajay Devgan

Ajay Devgan dan Kajol mengikat hubungan mereka pada tahun 1999 dan mempunyai dua orang anak, Nysa dan Yug. Kajol adalah anak perempuan kepada pelakon Tanuja dan pengarah, Shomu Mukherjee.

A post shared by Ajay Devgn (@ajaydevgn)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pelakon Veteran Bergelar Dato Sembang Lucah di Instagram?

Gosip Murai datang lagi! Kali Murai ingin kongsi sedikit mengenai  dua orang pelakon yang terkenal pada 80an ini. Seperti biasa, Murai memang gemar ‘stalk‘ instagram artis-artis Malaysia ini. Secara tak sengaja terlihat sebuah posting dan komen dari dua orang pelakon ini yang agak lucah.

Ceritanya begini, pada mulanya pelakon wanita ini muatnaik sebuah video mempromosikan produk kesihatan yang mampu membantu menurunkan berat badan.

Pada awalnya pelakon wanita ini menulis minuman ini juga mampu mengetatkan ‘Miss V’ , namun tidak lama kemudian tulisannya di kapsyen disunting semula.

Walaubagaimanapun, di ruangan komen, terlihat pelakon lelaki ini meninggalkan komen yang macam tak sesuai dibaca;

‘Siapa Miss V tu Dato **? Saya kenal tak’ – tulis pelakon lelaki tersebut.

Pelakon wanita ini hanya membalas dengan emoji tersengih. Pelakon lelaki ini juga meninggalkan komen yang seolah-olah berminat untuk mendapatkan minuman kesihatan ini.

Murai rasa semua dah tahu Miss V itu adalah bahagian intim wanita dan tidak sesuai untuk menjadi bahan jenaka. Rasa macam tak sesuai kalau peminat bawah umur membacanya. Lagi-lagi pelakon wanita ini baru sahaja berkahwin, perasaan suaminya haruslah dijaga. Betul tak?

Pada era 80an dua pelakon ini yang bergelar Dato ini pernah berlakon sama dalam sebuah filem. Malah hubungan mereka berdua seperti adik-beradik, mungkin bagi mereka sembang cara begini bukanlah perkara yang pelik. Tapi di mata netizen mungkin tetap nampak pelik dan tak sensitif.


‘Dah Anak Cantik!’ – Abby Abadi Jawab Tuduhan ‘Jual Anak’

Tular di media sosial bila mana terdapat segelintir netizen yang menuduh Abby Abadi menjual anak di Instagram baru ini, dan terbaru pelakon Gerak Khas ini memuatnaik hantaran di Instagramnya bagi menjawab tuduhan yang dilemparkan netizen.

Dipetik dari hantaran di Instagram milik Abby, wanita jelita ini menjawab dirinya tidak menjual anak tetapi menjual kacamata yang sesuai untuk golongan remaja gunakan.

Spec Anti Blue Ray yang ini sesuai untuk remaja dan remaja purba macam Mama Abah ye.” Tulis Abby

Selain itu, Abby juga menyatakan bahawa anak perempuannya itu memang secara semulajadi cantik dan Abby juga menjelaskan ramai lagi anak gadis yang lain cantik-cantik belaka.

“Dah tu asyik keluar gambar anak je? Mentang-mentanglah anak cantik.

Laaa.. Dah anak cantik nak salahkan siapa?

Anak orang lain pun ramai je cantik-cantik apa.” Tulisnya

Pelakon ini juga menyatakan tiada apa yang salah menjadikan anak sendiri sebagai model untuk barang jualan, Abby menyatakan rasa geram terhadap netizen yang cuba mencari kesalahan secara sengaja.

“Kita kan meniaga. Apa salahnya suruh anak tolong jadi model untuk barang yang kita jual? Kalau tak guna anak sendiri, saya guna model lain keluarkan gambar, sama juga kan?

Mencari-cari salah tu kenapa? Eeeeeee.” Jelas Abby

Dalam hantaran yang dimuatnaik itu, Abby menyatakan rasa geram dengan perangai segelitir orang yang cuba mencari salah dan memberi kata-kata cacian secara meluru.

“Geram kan perangai orang kita. Kalau mencari-cari salah gini. Kita seram. Kita ‘block’ kan je terus. Sebab yang perangai-perangai gini menakutkan. Tak nak kawan, ada tu sampai maki hamun kata macam-macam.

Memang tak terdaya nak membalas sebab kita banyak kerja dari nak melayan dia. Jadi ‘block’ terus. Yeeha!!” Luah Abby

Semoga Abby tabah dan sabar menghadapi ujian begini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ning Baizura Titip Pesanan, Nourul Depp Dah Nak Pindah Ke Luar Negara?

Tak mahu berkongsi di manakah lokasi penghijrahannya, penyanyi Nourul Depp mendedahkan dia bakal berpindah ke luar negara dalam masa terdekat. Menerusi akaun Instagramnya, penyanyi ini meluahkan rasa sedih apabila terpaksa meninggalkan kediamannya.

Dalam posting tersebut, rakan selebriti Nourul, Ning Baizura turut menitipkan pesanan bersempenan dengan perpindahannya itu.

Dedah Nourul, dia bakal berpindah ke luar negara bersama keluarganya pada minggu hadapan. Tambahnya, pada ketika ini dia akan berpindah ke rumah sementara sebelum meninggalkan Malaysia.

A post shared by N O U R U L (@nouruldepp)

Pada masa yang sama, Nourul juga meluahkan rasa sedihnya kerana terpaksa meninggalkan rumahnya dan juga Malaysia. Akuinya, dia berharap dapat membantu negara ketika pandemik ini.

Di ruangan komen, penyanyi Ning Baizura mendoakan agar urusan perjalanan Nourul dan keluarganya dipermudahkan. Tambahnya lagi, dia akan melawati rakannya itu selepas pandemik berakhir.

“Salam darling have a great journey esok. Love you to the moon and back Na. Nanti I visit you okay. Nanti tu tak tahu bila but InshaAllah. Love and hugs to family”, tulis Ning.

Kami di Murai MY sentiasa mendoakan agar perjalanan Nourul Depp dan keluarga dipermudahkan dan selamat sampai ke destinasi.


‘Kau Gemuk Memang Kena Hina’- Netizen Sebak, Video TikTok Remaja Ini Curi Perhatian

Tular di media sosial apabila orang ramai tertarik dengan sebuah video TikTok yang berkongsi pengalaman diri meminta kerja tetapi ditolak kerana bentuk fizikalnya gemuk. Gara-gara itu, video ini menjadi bualan hangat warganet.

pengalaman mintak keje tapi di tolak part 2

Video milik pengguna TikTok @tomey8 ini mula viral di Twitter, dan mendapat perhatian warganet pada ketika ini meluahkan rasa marah dan simpati terhadap apa yang dialami pengguna TikTok tersebut.

Bukan itu saja, ramai pengguna Twitter menyatakan memang terdapat golongan yang memilih rupa dan fizikal sebelum mengambil seseorang itu bekerja.

Ramai pengguna Twitter menyatakan keistimewaan individu yang memiliki rupa paras yang cantik dan berbadan kurus itu wujud.

Namun begitu, ramai pengguna Twitter menyatakan sikap memilih paras rupa dan memandang rendah fizikal seseorang itu menunjukan mereka mempunyai fikiran yang sempit.

“Kesian tengok orang yang tak boleh lihat fizikal lama orang dan nilai mereka berdasarkan merit bukan luaran je. Fikiran sempit nya.

Tapi saya akui keistimewaan kecantikan itu wujud, orang akan sukakan anda lebih / baik kepada anda apabila anda kena dengan idea ‘kecantikan’ mereka” ciap pengguna pertama

“Ya, saya juga pernah laluinya. keistimewaan kecantikan itu benar” ciap pengguna kedua

Gara-gara ramai yang menonton video TikTok viral tersebut, ramai yang meluahkan pernah mengalami pengalaman yang serupa seperti pengguna TikTok tersebut.

“Badan saya agak berisi tau sejak pkp ni. Lepas itu, hari itu terjumpa rakan sekerja lelaki. Dia orang kata kenapa badan tak cantik, gemuk ke ni? Nanti tunang tak suka, lari baru tau. Jagalah sikit badan tu, kan perempuan” ciap pengguna pertama

“Saya selalu di buli masa sekolah dulu. Sekolah rendah dan menengah, sebab fizikal saya. Pernah juga dimalukan depan kelas. Pernah dipandang rendah dengan rakan sekelas saya.

Pernah juga tak ada kawan sampailah tingkatan 3. Selalu juga kena hina, macam-macam lagilah sebab saya tak kurus” ciap pengguna kedua

Gaya pemikiran yang sempit dengan memandang rendah pada fizikal dan rupa paras seseorang adalah perkara yang tidak patut berlaku, masing-masing mempunyai kelebihan dan keistimewaan yang tersendiri.

Siapa suka orang tolak kita bekerja hanya kerana fizikal kita gemuk atau rupa tak cantik, betul tak?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


3 Petunjuk Neelofa Sedang Mengandung, Khabar Angin Atau Benar?

Memang kecoh sangat apabila ramai mula mengatakan selebriti dan usahawan, Neelofa sedang mengandung. Semuanya terjadi apabila suaminya, Haris memuat naik gambar mereka.

Jadi Murai MY nak kongsikan tiga petunjuk Neelofa sedang mengandung. Jom scroll dan baca di bawah!

Menerusi posting yang dimuat naik oleh Haris, isterinya itu telah mengikutinya dalam memberi sumbangan kepada golongan yang memerlukan.

Menjengah ke ruangan komen, ramai netizen mula mengatakan badannya sudah berisi berbanding dahulu. Malah ada juga yang mendedahkan Neelofa sengaja membuat aksi tangan sebegitu dan menggunakan jaket bagi menyembunyikan bahagian perutnya.

“Kalau tak mengandung mesti tak pakai jaket tu dan tak pakai jubah hitam hihi”, komen pengikut.

Selain itu, netizen cuba menjangkakan usia kandungan selebriti ini. Ada yang mengatakan usia kandungannya berada di antara tiga hingga empat bulan.

“Orang pernah mengandung je tahu”, komen pengikut pertama.

“Dijangka dalam 3 atau 4 bulan kot. Masih boleh cover. Hehehe”, komen pengikut kedua.

Murai MY melihat ruangan komen posting Haris, ramai yang mengatakan aura dan seri wajah ibu mengandung sudah terpancar pada Neelofa. Walaupun dilindungi dengan niqab, tetapi memang jelas wajahnya semakin berseri-seri.

Tambah netizen, walaupun pasangan ini tidak mengiyakan atau menolak kenyataan ini, mereka sudah tidak sabar untuk menunggu kelahirannya.

Apa-apa pun, Murai MY doakan semoga Neelofa dan suaminya, Haris sentiasa dilindungi dan dikurniakan kesihatan yang baik.


Netizen Tak Boleh Hadam Remaja Bawah Umur Disaman Guru RM1 Juta

Tular mengenai isu tuntutan saman RM1 juta yang perlu di bayar Ain Husniza kepada guru sekolahnya, kerana didakwa menyebarkan fitnah di media sosial.

Rata-rata orang ramai berasa terkejut dengan notis tuntutan yang perlu dibayar oleh Ain, sedangkan remaja sekolah tersebut bersuara untuk menyebarkan kesedaran kepada remaja sekolah yang lain.

Apatah lagi, video rakaman TikTok yang Ain muatnaik menyatakan bahawa guru lelaki tersebut mengucapkan gurauan berbaur lucah dan rogol di hadapan pelajar.

Ramai pengguna di Twitter meluahkan rasa geram dan marah kerana remaja sekolah bawah umur disaman, hanya kerana dia bersuara mengenai gangguan seksual yang diucapkan oleh guru sekolah tersebut.

“Maksudnya ramai orang Malaysia ‘generalize’ gurauan rogol la. Kalau tanya mana-mana perempuan semua pernah kena gangguan seksual. Dekat sekolah, universiti, tempat kerja, tempat awam. Masalahnya orang anggap benda tu normal, kalau kena rogol pun salahkan mangsa” ciap pengguna pertama

“Masih lagi tak boleh memahami isu Ain kena saman RM1 Juta oelh cikgu sendiri sebab “fitnah”. Ain langsung tak pernah sebut nama dan sekolah mana. Ya Allah, harap-harap lah kes ni Ain menang. Kalau cikgu tu menang, habislah pelajar yang kena gangguan akan datang” ciap pengguna kedua

Bukan itu saja, ramai warganet berasa terkejut kerana rupanya ramai rakyat Malaysia yang menyokong gurauan rogol yang diucapkan guru tersebut.

“Yang sokong cikgu tu buat lawak rogol, kau orang memang perosak generasi” ciap pengguna ketiga

“Dekat Facebook ramai yang sokong cikgu tu” ciap pengguna keempat

“Teruk juga lah Malaysia ni. Budak tu dedah  pasal cikgu dia buat lawak rogol dan tu dikira gangguan seksual kot. Tapi tiba-tiba dia kena saman, bukan sikit tapi 1 juta. Aku harap boleh lah lawan balik RM50 juta ke, padan muka cikgu tu” ciap pengguna kelima

Selain itu, warganet juga menyatakan lawak berkaitan rogol adalah tidak lucu dan dalam masa pengguna Twitter juga menyedari ramai warga tua dan lelaki berasa gembira apabila remaja sekolah Ain Husniza disaman oleh guru sekolahnya.

“Lawak rogol tak pernah lawak” ciap pengguna keenam

“Kebanyakan yang gembira bila budak tu kena saman adalah golongan tua dan lelaki. Lagi-lagi dekat Facebook tu hah. Rasa tak selamat dah duduk Malaysia” ciap pengguna ketujuh

“Apa? Pemberi maklumat dan juga mangsa gangguan seksual di sekolah dituntut bayar ganti rugi RM1 juta? Malaysia sudah gila agaknya. Patutlah setiap kali berlakunya kes rogol, yang selalu disalahkan ialah mangsa. Gila” ciap pengguna

Semoga urusan adik Ain Husniza dipermudah

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Jangan Salahkan Pandelela’- Selebriti & Rakyat Malaysia Titip Ucapan Semangat

Harapan Pandelela Rinong untuk memenangi pingat di Olimpik tidak kesampaian  di final platform 10m wanita. Dia akhirnya berada di kedudukan terakhir di antara 12 finalis di Pusat Akuatik Tokyo sebentar tadi.

Di laman twitter, rata-rata rakyat Malaysia berkongsi rasa kagum dengan alter penerjun negara ini. Salah seorang pengguna twitter @faizalhamssin menulis, gagal dapat pingat hari ini tidak mengubah kenyataan bahawa dia seorang legenda.

“Dalam kerjayanya, Pandelela membawa dua pingat Olimpik di Malaysia. 1 daripada 6 pingat yang dimenangi M’sia dalam Sukan Olimpik sejak Merdeka. Atlet bukan mesin pingat. Ada naik, ada turun. Tetapi itu tidak mengubah kenyataan bahawa dia legenda. Bangga dengan dia!”- tulis salah seorang rakyat Malaysia yang mendapat lebih dari 5k retweet.

Golongan selebriti juga mengambil peluang untuk memberi kata-kata semangat kepada Pandelela. Penyanyi antarabangsa, Yuna Zarai dalam satu tweet-nya menulis sangat berbangga dengan pencapaian Pandelela.

Pengguna twitter dengan akaun @looks_trippin pula menulis dengan harapan agar rakyat Malaysia tidak melupakan kejayaannya sebelum ini. Termasuklah mendapat pingat emas di FINA Diving World Cup dan banyak lagi.

“Jangan lupa bahawa Pandelela memenangi gangsa di London 2012, memenangi perak di Rio 2016 bersama Jun Hoong. Baru-baru ini dia telah memenangi emas di FINA Diving World Cup.

Dia mencapai banyak kejayaan, saya bangga dengan anda Pandelela Rinong”- tulisnya dan mendapat lebih dari 1.3 retweet.

Seorang lagi pengguna twitter bernama @sofiayumi16 menulis, rakyat Malaysia tidak seharusnya menyalahkan Pandelela di atas kegagalannya. Ini kerana bukan mudah untuk seseorang atlet mengekalkan prestasi mereka.

“Tolong jangan salahkan Pandelela sebagai seorang atlet, secara jujur tak kira betapa susahnya kita berlatih akan ada hari kita tak ‘perform’.Bukan senang untuk kekalkan prestasi diri lagi-lagi tekanan dari jurulatih dan tengok peserta lain yang lebih baik. Jadi baik anda diam!  Pandalela dah buat yang betul-betul terbaik.”- tulisnya dan mendapat lebih dari 1k retweet dari warganet.

Untuk info, pingat emas acara itu dimenangi Quan Hongchan dari China yang berjaya melakukan ‘perfect 10’ sebanyak tiga kali daripada lima terjunannya untuk meraih 466.20 markah keseluruhan.

Pingat perak menjadi milik seorang lagi penerjun China, Chen Yuxi dengan markah 425.40, manakala tempat ketiga dimenangi Melissa Wu dari Australia yang meraih 371.40 mata.


Pelawak Buat Hal Lagi? Video Jual Beli ‘Barang’ Tular Di Media Sosial

Lagi isu melibatkan pelawak! Terbaru, sejak malam Khamis tular di laman Twitter mengenai sebuah video yang memperlihatkan kelibat seorang lelaki sedang menjalankan urusan jual beli ‘barang’ dengan seorang penunggang motosikal.

Lebih mengejutkan lelaki yang didakwa kononnya mirip seorang pelawak terkenal dari utara itu secara tiba-tiba mengamuk apabila menyedari ‘urusan’ yang dilakukannya secara mencurigakan itu sedang dirakam.

Rajin pelawak zaman sekarang ni, macam-macam kerja dorang buat.

Hari tu sorang jadi tauke ayam. Yang ni tak pasti lagi tauke sayur atau air batu. pic.twitter.com/NaVp51vvvg

— Amende Sial? (@amende_sial) August 5, 2021

Susulan itu, lelaki tersebut yang membawa kereta jenis perodua Myvi meluru keluar ke arah si perakam dan pada penghujungnya seolah-olah berlaku pertelingkahan.

Menerusi carian Murai.my, video tersebut telah ditonton lebih 45,000 dan mendapat ulang kacau sebanyak 840 kali. Menjengah ke ruangan komen, kebanyakan pengguna seolah-olah dapat meneka pelawak yang dimaksudkan berdasarkan nada suara dan loghat nya.

Bagaimanapun, ada yang mendakwa ia seperti sebuah publisiti semata-mata memandangkan pelawak tersebut mempunyai perniagaan produk belacan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Tauke & Sharol Shiro, Joey Daud Serta Wan Wala Pula Dituduh Jadi Bapa Ayam

Isu mengenai pelawak yang ditahan selepas terlibat dalam kes pemerdagangan manusia baru-baru ini masih hangat diperkatakan.

Manakan tidak, netizen masih lagi membuat spekulasi dan mencari-cari siapakah pelawak yang dimaksudkan berikutan fakta kes telah menyatakan suspek berusia 40-an dan berasal daripada Johor. Terbaru, selepas nama pelawak Tauke dan Shahrol Shiro dikaitkan dengan isu tersebut, nama Joey Daud dan Wann Wala pula menjadi mangsa fikiran semberono netizen.

Hanya kerana Joey atau nama sebenarnya Zulkifli Daud berusia 45 tahun dan berasal dari Masai, Johor, nama Joey telah ‘dipetik’ oleh netizen sebagai suspek yang ditahan. Menjelaskan lebih lanjut, isteri Joey yang juga pelakon dan penyanyi, Watie Sadali berkata suaminya turut menjadi mangsa spekulasi netizen.

“Yer, suamiku juga menjadi mangsa sebab orang Johor dan pelawak” tulis Watie di Insta-story nya

Bagi Wann Wala pula, dia berasa terkilan apabila namanya turut dituduh sebagai suspek isu tersebut. Menerusi laman Instagram nya, dia berterima kasih kepada pihak media kerana menjelaskan lebih lanjut mengenai dakwaan tersebut. Enggan mengambil pusing akan isu tersebut, menurut pelawak yang berasal dari Kota Belud, Sabah ini dia mengharapkan agar peminatnya mendoakan segalanya berada dalam keadaan baik.

“Kalau itu cara yang buat anda selesa teruskan saja..
Saya tak jual ayam..ayam ini sedap di makan di musim pkp..kita doa yang baik-baik saja ya geng..”tulis Wann

Untuk info, pelawak terkenal tersebut dibebaskan dengan jaminan polis pada Selasa selepas ditahan sejak Ahad bagi membantu siasatan kes. Memetik laporan Astro Awani, Ketua Polis Negeri Sembilan, Datuk Mohamad Mat Yusop berkata siasatan kini masih berjalan seperti biasa sebelum ia diserahkan sepenuhnya kepada pihak Timbalan Pendakwa Raya.

“Selepas keterangan individu berkenaan diambil, kita telah membebaskannya pada semalam.

“Bagaimanapun siasatan lanjut tetap dijalankan seperti biasa sebelum kes itu dirujuk kepada pihak Timbalan Pendakwa Raya (DPP),” katanya pada portal berita tersebut

Terdahulu, media melaporkan seorang lelaki dipercayai pelawak berusia 40an ditahan di sebuah hotel di Kuala Pilah menerusi serbuan Ops Pintas. Difahamkan, polis turut berjaya menyelamatkan seorang wanita berketurunan Melanau sewaktu serbuan berkenaan. Lelaki tersebut turut dikenakan kompaun atas kesalahan rentas negeri tanpa kebenaran.


Siti Sarah Dimasukkan Ke ICU, Keadaan Oksigen Masih Tidak Stabil

Sebentar tadi, pelawak Shuib  berkongsi perkembangan terbaharu mengenai isterinya yang juga penyanyi popular, Siti Sarah.

Menurut Shuib, keadaan Sarah masih berada dalam keadaan tidak baik dan paras oksigennya juga tidak stabil. Susulan itu, Sarah yang sedang sarat hamil 7 bulan terpaksa dimasukkan ke Unit Rawatan Rapi (ICU) Hospital Universiti Kebangsaan Malaysia (HUKM), Cheras.

Dalam perkongsiannya itu, Shuib turut memohon orang ramai dapat mendoakan yang terbaik buat isteri dan anak di dalam kandungannya selain mengharapkan Allah SWT memberikan kekuatan buat mereka.

“Assalammualaikum Salam Jumaat semua,pag tadi isteri saya telah dimasukkan ke ICU di sebabkan oksigen yang tak berapa stabil dan keadaan dia yang tak berapa baik.Saya mohon di hari baik, hari jumaat, doakan Sarah dan anak di dalam kandungan. Semoga dipermudahkan urusan dan semoga Allah berikan kekuatan untuk mereka. Semoga Allah merahmati kita semua. Amin. @sitisarahraissuddin #covidfighter #06082021” tulis Shuib

A post shared by Shuib Sepahtu (@shuibsepahtu)

Menerusi laman Insta-story nya, Shuib berkongsi status memaklumkan dia seolah-olah telah hilang kata-kata dan menyerahkan segala-galanya pada ketentuan Allah.

Pada petang Rabu, pihak pengurusan Sarah, Indigital Music menerusi sebuah kenyataan kepada pihak Murai.my memaklumkan pelantun Manis itu dikejarkan ke HUKM Cheras berikutan tahap oksigen yang semakin menurun. Terdahulu, Sarah dan Shuib sekeluarga telah disahkan positif Covid-19 sejak 25 Julai lalu selepas pembantu rumah mereka disahkan positif wabak tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


6 Selebriti Hollywood Ini Sokong Gerakan #FreeTheNipple

Ramai selebriti hollywood menyokong gerakan #FreeTheNipple kerana bagi mereka, wanita tidak perlu malu menayangkan payudara mereka secara terbuka di tempat umum dan juga berkongsi gambar bogel mereka di media sosial.

Ingin tahu siapakah selebriti yang menyokong gerakan bebaskan puting di Amerika Syarikat, jom lihat di bawah bersama Murai MY

Model jelita ini memang sangat terkenal dengan gaya terbukanya dan tidak segan-silu menayangkan payudara di depan umum seperti di pentas peragaan, majlis karpet merah dan pelbagai acara terkenal yang lain.

Model popular ini juga antara individu yang kuat menyokong gerakan bebaskan puting secara umum, Naomi juga pernah memuatnaik foto dirinya berbaju di Instagram tetapi gambar tersebut telah Instagram.

Cara Delevingne juga sangat menyokong gerakan #FreeTheNipple dan banyak berkongsi foto-foto anatomi tubuh badan di media sosialnya.

Penyanyi ternama ini cukup terkenal dengan fesyen yang berani dan memang secara terang-terangan menyokong gerakan #FreeTheNipple di hadapan umum.

Pelatun lagu ‘Wrecking Ball’ ini juga antara individu yang sangat menyokong gerakan ini dan menyatakan isu menayangkan payudara di hadapan umum sepatutnya dapat diterima ramai kerana setiap manusia memilikinya.

Pelawak dan aktres terkenal hollywood ini sering menunjukan tanda sokongannya terhadap gerakan bebaskan puting di media sosialnya, bagi Chelsea apa yang lelaki boleh lakukan wanita juga boleh lakukannya.

Apa pendapat anda mengenai gerakan #FreeTheNipple ini?


Xiumin EXO Positif Covid-19, Segala Aktiviti Terpaksa Ditangguhkan

Pelakon dan penyanyi Korea Selatan, Xiumin EXO telah disahkan positif Covid-19. Dipetik dari laporan NAVER, hal ini  disahkan oleh agensi nya,  SM Entertainment

“Xiumin disahkan telah dijangkiti Covid-19 pada hari ini (5 Ogos).

“Pada 29 Julai, Xiumin telah ujian PCR COVID-19 untuk latihan muzikalnya dan disahkan negatif. Walaubagaimanapun, beliau menerima ujian PCR tambahan pada 4 Ogos kerana perubahan simptom pada kesihatannya, dan dia didiagnosis hari ini (5 Ogos)” -SM Entertainment

Disebabkan Xiumin disahkan positif, lapan ahli kumpulan EXO yang lain iaitu Suho,Lay, Baekhyun, Chanyeol, Chen, D.O., Sehun, Kai dan staf yang terlibat turut melakukan ujian Covid-19 dan jalani kuarantin kendiri sementara menunggu keputusan.

” Ahli EXO dan staf telah mengambil ujian Covid-19 dan menjalani kuarantin kendiri sementara menunggu keputusan.

Di samping itu, maklumat ini telah disampaikan kepada semua program siaran yang mempunyai bahagian Xiumin. Staf dan beberapa pelakon muzikal Hadestown, yang dilatih oleh Xiumin baru-baru ini, juga akan mengambil ujian Covid-19.”-SM Entertainment

SM Entertainment turut memberitahu bahawa semua aktiviti penyanyi itu yang dijadualkan dihentikan serta-merta dan akan dijadual mengikut keadaan kesihatan penyanyi tersebut.

“Xiumin serta-merta menghentikan semua aktiviti berjadual dan akan aktif mengikut proses dan panduan yang diberikan oleh pihak kesihatan, dan kami juga akan melakukan yang terbaik agar artis cepat sembuh.

Kami meminta maaf kerana menimbulkan kebimbangan kepada semua orang, dan kami akan melakukan yang terbaik untuk kesihatan artis dan kakitangan ketika mengikuti garis panduan yang ditetapkan.”-SM Entertainment

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Cantik Sejak Kecil! Deepika Padukone Kongsi Fotonya Sewaktu Kecil

Aktres Bollywood, Deepika Padukone telah berkongsi fotonya yang tidak pernah dilihat sebelum ini ketika beliau masih kecil.

Melalui Instagram, Deepika memuatnaik montaj gambarnya ketika masih kecil yang memaparkan perkara yang dilakukannya “di luar kelas”, bermain permainan di sekolah, bersama piala ketika memenangi pertandingan sukan dan banyak lagi.

“Selama yang saya ingat, saya sentiasa mahu menjadi pelajar atau kanak-kanak, yang mahu melakukan sesuatu di luar kelas.”-Deepika Padukone

A post shared by Deepika Padukone (@deepikapadukone)

Deepika  pernah menjadi pemain badminton seperti bapanya, Prakash Padukone , sebelum beliau melangkah ke industri fesyen dan model ketika berusia 16 tahun. Pelakon ini turut melakukan debut Bollywood pada tahun 2007 bersama Shah Rukh Khan menerusi filem Om Shanti Om.

Deepika kemudian menjadi salah seorang pelakon wanita yang menerima bayaran tertinggi di India dan turut membuka jalannya ke industri Hollywood menerusi filem xXx: Return of Xander Cage.


Tak Sangka Pula! SNSD Seohyun & 9 Selebriti Korea Ini Pernah Pegang Watak LGBT

Setiap pelakon perlu menggambarkan watak yang diberikan dengan baik. Bukan hanya perlu membawa watak biasa, tetapi mereka juga perlu mengambil watak yang mencabar seperti pencinta sesama jenis.

Kalau kamu nak tahu, sebenarnya ada beberapa selebriti Korea berjaya membawa watak LGBT dengan baik tanpa mengira orientasi seksual mereka dalam kehidupan sebenar. Nak tahu siapakah mereka, jom baca di bawah!

Membuat debut pertama sebagai pelakon menerusi filem “The Handmaiden“, aktres ini memegang watak Seok Hee iaitu seorang lesbian. Dia merupakan seorang pencuri yang hidup ketika pendudukan Jepun pada tahun 1930 dan jatuh cinta dengan seorang wanita.

Membawa watak ini dengan berjaya, Kim Tae Ri telah memenangi pelbagai anugerah termasuklah Pelakon Baru Terbaik di 2016 Blue Dragon Film Awards.

Menerusi drama “Nevertheless“, Lee Ho Jung memegang watak sebagai Yoon Sol iaitu seorang gadis tomboi yang mempunyai perasaan terhadap rakannya, Seo Ji Wan (Yoon Seo A). Dalam drama ini, Yoon Sol tidak mengaku dirinya seorang lesbian secara terbuka tetapi ada pelbagai situasi yang menunjukkan dia seorang LGBT secara jelas.

Jika sebelum ini dikenali sebagai INFINITE Hoya, penyanyi memulai debutnya sebagai seorang aktor dengan watak yang mencabar. Dalam drama “Reply 1997“, dia memegang watak Kang Joon Hee iaitu seorang gay yang jatuh cinta dengan kawan karibnya, Yoon Yoon Jae (Seo In Guk).

Watak Seok Yi dalam filem “Just Friends?” dimainkan oleh Lee Je Hoon. Dia telah bertemu dengan Min Soo (Yeon Woo Jin) ketika menjalani ketenteraan. Selepas hubungan mereka tidak direstu oleh ibu Min Soo, mereka akhirnya terpaksa mengaku yang mereka hanyalah berkawan sahaja.

Lee Jong Suk pernah menarik perhatian penonton melalui drama “Secret Garden” apabila memegang watak gay iaitu Han Tae Sun. Dia merupakan seorang pemuzik muda yang genius ditemui oleh Oska di Pulau Jeju.

Menerusi drama “Coffee Prince“, aktor ini memgang watak Sun Woo iaitu seorang pembuat pastri yang berbakat. Dia menyukai rakannya sejak sekolah menengah lagi iaitu Kim Jin Hyuk (Joo Ji Hoon).

Memegang watak sebagai pembunuh bersiri yang memiliki banyak personaliti dalam drama “Prison Playbook“, Lee Kyu Hyung menjadi seorang tawanan gay yang memiliki kepribadian seperti orang bodoh yang bernama Yoo Han Yang. Lakonannya ini memang mendapat pujian orang ramai!

Memulakan karier sebagai pelakon di bawah Namoo Actors, Seohyun pernah memegang watak sebagai seorang lesbian dalam drama pendek “Hello Dracula“. Dalam drama tersebut, aktres ini memegang watak Annna yang menjalin hubungan sejenis bersama rakannya tetapi ditentang oleh ibunya.

Memegang watak sebagai Jung Seo Hyun dalam drama “Mine“, aktres ini telah melakonkan watak seorang lesbian. Dia cuba menyembunyikan orientasi seksualnya melalui status sebagai menantu pertama keluarga yang memiliki banyak syarikat terkemuka.

Nana memainkan watakn Kim Dan dalam drama “The Good Wife“. Menerusi drama ini, dia merupakan seorang penyiasat di firma undang-undang yang mempunyai perasaan terhadap rakannya. Walaupun ramai yang tak percaya akan wataknya, tetapi lakonannya berjaya memukau penonton.

Kamu pernah tengok beberapa drama dan filem yang dimainkan oleh selebriti ini?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Harap Jangan Tukar PM Dulu”-Normala Samsudin Gesa Pihak Tertentu Untuk Bertenang

Bekas personaliti televisyen, Puan Sri Normala Samsuddin meluahkan harapannya agar tidak bertukar Perdana Menteri yang baru ketika pandemik Covid-19 yang masih melanda negara.

Melalui Insta Stories, Bekas personaliti televisyen ini berharap agar pihak tertentu untuk bertenang dan biarkan mereka melakukan kerja menjaga rakyat.

Harap jangan Tukar PM dulu.. Covid masih menggila…Sabo la dulu ya.. Bawa bertenang. Bagi depa buat kerja jaga rakyat.”-Normala Samsudin

Sekadar info dari Astro Awani, Perdana menteri, Tan Sri Muhyiddin Yassin dan anggota Kabinet didesak oleh Tun Dr Mahathir untuk meletak jawatan. Menurut bekas Perdana Menteri itu, Muhyiddin dan seluruh anggota Kabinet bertanggungjawab terhadap tindakan memalukan itu.

“Kenyataan yang dikeluarkan Yang di-Pertuan Agong hari ini menunjukkan bahawa Muhyiddin sengaja menipu parlimen berkenaan pembatalan Ordinan Darurat. Beliau (Muhyiddin) perlu tahu bahawa beliau tidak mempunyai kuasa untuk membatalkan ordina tersebut”-Tun Dr Mahathir


Petisyen Bebaskan Ain Husniza, Datuk Sheila Majid Gesa Orang Ramai Tandatangan Petisyen

Berikutan tular isu tututan saman RM1 juta yang perlu dibayar oleh Ain Hasniza kepada guru sekolahnya, biduanita negara, Datuk Sheila Majid tampil berkongsi petisyen di media sosialnya untuk membebaskan Ain Husniza dari tuntutan undang-undang.

Menerusi laman Twitter, Datuk Sheila Majid berkongsi dan turut menandatangani petisyen untuk membebaskan Ain Husniza dari tuntutan undang-undang.

Ketika artikel ini ditulis, petisyen untuk membebaskan Ain Husniza kini sudah mencecah lebih dari 92 ribu tandatangan.

Terkini, dipetik dari laporan Sinar Harian, kini lebih 20 orang peguam tampil untuk menawarkan bantuan guaman kepada Ain Husniza yang menerima surat tuntutan fitnah RM1 juta yang difailkan oleh seorang guru yang didakwa bergurau mengenai rogol.

Semoga urusan Ain Husniza dipermudahkan..


Sudah Suratan Takdir, Remaja Di Lombok Ini Menikahi 2 Wanita Sekaligus

Kisah seorang pemuda yang menikahi dua perempuan sekaligus telah menjadi viral di media sosial. Korik Akbar (20) telah menikahi Nur Khusnul Kotimah (20) seorang penduduk Dusun Batugulung, Desa Prabu, Lombok Tengah sebagai isteri pertamanya dan dalam masa yang sama dia juga menikahi Yuanita Ruri (21)  dari Dusun Sade, Desa Rembitan, Lombok Tengah sebagai isteri keduanya.

Khusnul hanya dapat menerima suratan takdir bahawa suaminya mempunyai isteri kedua. Khusnul juga mengakui bahawa dia sanggup mengundurkan diri kerana suaminya sudah berkahwin dengan wanita lain, kerana ketika mereka hendak menikah, bekas kekasih Korik datang dan meminta untuk berkahwin juga.

Bekas kekasih Korik mendapat tahu mengenai rancangan perkahwinan korik dan Khusnul melalui media sosial.

“Dia tahu kami sudah berkahwin dari Facebook, kerana banyak rakan menghantarkan pesanan ucapan tahniah dan madu saya tiba-tiba meminta untuk menikah juga. Apa yang saya boleh lakukan, namanya nasib, saya terima saja.” Kata Khusnul.

Kisah perkahwinannya bermula ketika dia dan Korik bersetuju untuk disatukan melalui proses merarik pada 21 Julai 2021.

Khusnul mengatakan bahawa merarik ini bermaksud dia telah bersetuju untuk ‘diculik’ oleh lelaki pilihan hatinya sendiri. Proses merarik dilakukan dari kampung tempat dia tinggal oleh pihak lelaki yang sebelumnya telah berunding dengan keluarga dan melakukan proses itu dengan dua orang lain seperti yang dipersetujui oleh keluarga.

Dalam merarik, wanita akan dibawa ke rumah keluarga lelaki itu.

“Pada masa itu saya beralasan utntuk pergi ke bilik mandi, tetapi saya benar-benar lari bersama Korik. Tidak ada keluarga yang tahu kecuali adik ipar saya yang bekerja di Malaysia, dialah yang memberitahu keluarga saya bahawa saya telah merarik. Proses adat masih panjang, tetapi setelah beberapa minit tiba di rumah keluarga Korik, seorang wanita lain datang untuk menikah juga.” kata Khusnul lagi.

Sementara itu, Korik mengakui bahawa  dia sangat terkejut dengan kedatangan bekas kekekasihnya.

“Saya tidak menyangka, saya sangat terkejut, tetapi setelah keluarga berunding, saya harus menikahi mereka berdua. Mas kahwin mereka juga sama iaitu Rp.1.750.000.” katanya.

Korik merasa itu sebagai satu bebanan yang sangat sukar buatnya kerana dia tidak mempunyai pekerjaan sama sekali.

Khusnul sendiri tidak tahu bagaimena perasaannya ketika itu namun terpaksa terima bahawa semua yang terjadi adalah suratan tadir. terima sahaja dengan hati yang terbuka. Namun, sebagai seorang wanita, dia tidak mengharapkan perkara sebegini yang akan terjadi. Sementara Korik pula masih buntu untuk mencari pekerjaan bagi menampung keluarga barunya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nourul Depp Kagum, Individu Ini Mengaku Pernah ‘Mengata Di Belakang’?

Nak mengaku kesalahan yang dibuat itu bukannya mudah. Tetapi penyanyi, Nourul Depp berbangga apabila ada seorang individu menyedari dan memohon maaf kepadanya kerana mengumpat.

Di Instagram, Nourul berkata dia sangat menghargai mereka yang mengaku kesalahan dan berlaku jujur. Ujarnya situasi sebegini akan terjadi sekiranya ada individu yang menyedari kesalahan mereka.

“Sedar itu bagus. Bermakna ada muhasabah diri. Tak tahu saya nak kata apa sebenarnya. Tapi saya salute awak. Awak sedar kesalahan dan minta ampun”, balasnya.

Tambah Nourul, bukan menjadi tanggungjawabnya lagi untuk memaafkan jika umpatan itu berlaku di media sosial dan sudah tersebar. Tetapi jika berlaku dalam kalangan rakan atau keluarga, dia sedia memaafkan.

Akui penyanyi ini, dia berasa sedih selepas menerima mesej berkenaan. Tetapi dia berkata perkara sebegini adalah pengajaran untuk dirinya dan juga orang lain.

“Walaupun jauh di suduh hati, saya sangat sedih. Semoga kita ambik ini sebagai pengajaran untuk kita berbuat baik sesama kita. I salute you dear. Awak letak ego awak jauh dari awak. Semoga Allah lindungi selalu”, tulis Nourul.

Selain itu dia mendedahkan jika ada pihak yang terasa hati disebabkan oleh rezeki yang diperolehinya, Nourul berkata ianya adalah pinjaman Tuhan kepadanya sahaja. Malah dia juga berkata setiap individu mempunyai rezekinya tersendiri walaupun cepat atau lambat.

Ujarnya lagi, dia menganggap mesej ini sebagai pengajaran untuk dirinya dan orang lain berbuat baik sesama manusia.


‘Jadilah Imam Bukan Dajal Kepada Mereka’- Tauke Jambu Tegur Media Tempatan

Masih lagi tular mengenai isu pelawak Tauke Jambu yan dikaitkan dengan kes pemerdagangan manusia di media sosial, hari ini di Instagramnya Tauke Jambu memberi kenyatakan dan nasihat kepada orang ramai khususnya media tempatan.

Menerusi hantaran yang dikongsikan di Instagramnya, Tauke Jambu menjelaskan agar orang ramai tidak menunding jari, mengaibkan orang, memfitnah, mengumpat dan mencemarkan maruah seseorang sesuka hati dan menganggap perbuatan tersebut adalah mulia.

Kita seronok bermain dengan jari.. Kita seronok mengaibkan orang lain, kita seronok memfitnah, mengumpat, mecemarkan maruah orang sesuka hati..

Kita membuka ruang untuk menghasut, agar membenci sesama makhluk. Adakah kita rasa kita begitu mulia?” Tulisnya

Tauke Jambu juga turut meluahkan agar para media memberi hebahan yang betul, dan menjalankan tanggungjawab dan amanah untuk membetulkan serta menghebahkan berita yang benar dan bukan membuka ruang untuk menambah dosa.

“Kepada media blogger/wartawan.. Pen yang anda pegang adalah amanah untuk membetulkan dan menghebahkan kebenaran, bukan ruang menambah dosa.

Anda juga menjadi suis buka ruang dosa orang lain. Jadilah imam kepada mereka, bukan dajal kepada mereka.” Tulisnya lagi

Di ruangan komen Instagram pelawak ini, ada menjawab pertanyaan netizen yang bertanyakan mengenai kes yang tular tersebut.

Tauke memberi maklum balas dengan menyatakan, bahawa segala urusan berkaitan dengan kes yang tular itu telah diserahkan kepada peguamnya.

“@farhansadri semua dah serah pada peguam saya” jelas Tauke Jambu

Murai MY doakan semoga urusan Tauke Jambu dipermudahkan dan semua kembali jernih semula.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Terus Doakan Sarah’- Shuib Dedah Isteri Jalani Pembedahan Untuk Keluarkan Bayi

Terkini pelawak, Shuib Sepahtu mendedahkan Siti Sarah bakal menjalani pembedahan bagi mengeluarkan bayi pada pukul 2 petang hari ini.

Untuk makluman semua, Siti Sarah dimasukkan ke Unit Rawatan Rapi (ICU) disebabkan oleh keadaan dan paras oksigennya yang tidak stabil. Akui Shuib, dia meminta orang ramai untuk terus mendoakan keselamatan dan kesihatan isteri dan anaknya.

“Assalamualaikum semua. Terima kasih mendoakan isteri saya, Siti Sarah Raisuddin. Sekejap lagi lebih kurang 2 lebih Sarah akan menjalani pembedahan untuk keluarkan bayi.

Saya mohon terus doakan Sarah. Semoga pembedahan tersebut dijalankan dengan baik. Terima kasih semua”, tulisnya.

Menurut sumber yang didapati oleh Murai MY, selepas bacaan yassin yang dilakukan secara sukarela oleh orang ramai tengah hari tadi, doktor mendedahkan paras oksigen Siti Sarah kembali stabil dan semakin baik.

Mari kita sama-sama doakan keselamatan dan kesihatan Siti Sarah dan bayinya kembali pulih dan dalam keadaan yang baik-baik sahaja, Aamin!


Daiyan Trisha Hampir Kena ‘Panic Attack’ Sebab Kucing?

Tular di media sosial milik pelatun lagu ‘If I’ baru ini, di mana Daiyan Trisha meluahkan dirinya hampir mengalami serangan panik kerana menyangka kucing kesayanganya Jonathan hilang di rumah.

Berdasarkan perkongsian Daiyan di Instagram, penyanyi dan pelakon jelita ini menyangkakan bahawa kucingnya itu hilang tetapi setelah puas mencari rupanya kucing kesayangannya itu menyorok di sebelakang cermin.

“Hampir kena serangan panik sebab saya sangka Jonathan hilang, rupanya dia menyorok di belakang cermin.” Luah Daiyan

Dalam masa yang sama, Daiyan juga menyatakan begini rupanya bagaimana rasa kehilangan anak dan rupanya di dalam foto yang dimuatnaik di Instagram Story itu adalah bagaimana kusut dan rasa tidak menentu kerana tidak menemui Jonathan.

“Begini rupanya rasa kehilangan anak, foto ini menunjukan keadaan minda saya yang sedang hiperventilasi dan kehilangan diri saya sendiri.” Luahnya lagi

Pelakon dan penyanyi berbakat ini juga meluahkan, dirinya hampir membatalkan ke semua mesyuarat untuk hari ini dan bersedia untuk mengambil cuti, tetapi setelah menemui kucingnya itu segalanya berjalan dengan lancar.

“Hampir membatalkan semua mesyuarat saya hari ini dan bersedia untuk mengambil cuti. Terima kasih tuhan.” Luah Daiyan

Nasib baik Jonathan tak hilang cuma menyorok saja, nakal betul!


‘Bagaikan Mimpi’- Amsyar Leee Tak Sangka Kini Ada Single Sendiri Berjudul ‘Tak Mungkin’

Setelah tular di media sosial dengan video yang mempunyai keunikan meniru ton suara penyanyi terkenal di Malaysia seperti Datuk Seri Siti Nurhaliza, Jaclyn Victor, Nabila Razali dan Elizabeth Tan, kini Muhammad Amir Syafiq Bin Mohd Sadri atau lebih dikenali dengan Amsyar Leee, mengorak langkah dengan melancarkan single pertamanya yang berjudul “TAK MUNGKIN”.

Kalau lihat di media sosial Amsyar, aksinya meniru ton suara penyanyi penyanyi terkenal tersebut membuatkan netizen terhibur dengan telatahnya yang bersahaja. Selain daripada itu, pemuda yang berasal dari Selama Perak ini juga merupakan lepasan Diploma Seni Teater di Universiti Teknologi Mara (UiTM), Puncak Perdana.

Menariknya, melalui lagu ini, Amsyar bekerjasama dengan komposer Ikhwan Fatanna dan Wan Salleh dan lirik pula oleh Ikhwan Fatanna. Lagu yang berentak balada ini mengisahkan tentang seseorang yang baru mengenal apa itu erti cinta.

Manakala untuk sesi rakaman bagi lagu “TAK MUNGKIN” ini pula mengambil masa selama 4 jam sahaja, tetapi sebelum memulakan proses rakaman, Amsyar sempat menghadiri beberapa kelas vokal bersama dengan Cikgu Afif Tirmizie untuk mengenal pasti ton suara sebenar Amsyar.

Untuk pelancaran lagu “TAK MUNGKIN” ini, Amsyar berkata,

“Saya jadikan pengikut saya di media sosial sebagai semangat untuk saya kembangkan bakat yang saya ada melalui lagu saya sendiri.

Bagaikan mimpi menjadi kenyataan apabila dapat peluang untuk melancarkan single pertama ini dan juga dapat menghiburkan pengikut saya di media sosial”.

Selain daripada itu, Amsyar juga turut berharap agar para pendengar dapat menerima bakat luar biasa yang dia ada seperti mempunyai ton suara persis suara wanita di dalam lagu ini.

Semestinya ini adalah satu anugerah istimewa yang ada pada diri Amsyar yang mampu membawa dia muncul di dalam industri muzik tanah air kerana tidak semua orang boleh meniru pelbagai jenis ton suara dalam bentuk nyanyian.

“Saya ingin mengucapkan ribuan terima kasih kepada para pengikut dan peminat saya dari empat tahun yang lalu, dari saya tidak mempunyai pengikut yang ramai sehinggalah ke hari ini, TAK MUNGKIN saya berada di sini jika tiada support daripada anda semua. Terima kasih!”.

Single “TAK MUNGKIN” terbitan Permata Muzik Records dan edaran Warner Music Malaysia ini boleh didapati di kesemua pelantar digital seperti Spotify, iTunes, KKBox, Deezer, Joox dan juga Apple Music bermula 6 OGOS 2021.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


KKM Temui Racun Dalam Produk Skin Revolution – Acne Clearing Solution

Tular di media sosial Kementerian Kesihatan Malaysia (KKM) hari ini dengan mengumumkan terdapat produk kosmetik keluaran Skin Revolution mengandungi bahan beracun dan berbahaya pada kulit pengguna.

Menerusi perkongsian Kementerian Kesihatan Malaysia di laman Twitter, pihaknya mengesan produk kosmetik tersebut mengandungi bahan seperti clindamycin dan metronidazole yang berbahaya.

” Pendaftaran produk kosmetik Skin Revolution – Acne Clearing Solution telah dibatalkan kerana dikesan mengandungi racun berjadual iaitu clindamycin dan metronidazole.” Ciap admin KKM

Oleh itu, Kementerian Kesihatan Malaysia meminta orang ramai tidak membeli dan menggunakan produk kosmetik tersebut.

Bagi yang telah membeli, terus berhenti menggunakan produk tersebut dan segera buat pemeriksaan untuk mengelakkan sebarang kesan sampingan berlaku pada kulit.


Dulu Pernah Digelar Pelawak Terkaya, Kini Kadir Dan Doyok Akui Sedang Susah?

Kadir dan Doyok adalah pasangan yang popular dalam sinetron, filem, atau siri komedi pada tahun 80-an hingga awal 2000-an.

Ketika mereka membintangi sinetron Kanan Kiri Ok pada tahun 1995, karier Kadir dan Doyok di sektor hiburan berada di puncak populariti.

Mereka juga berjaya menjadi duo pelawak terkaya kerana mendapat bayaran paling mahal semasa zaman kegemilangan mereka. Namun, sekarang kerana pandemi Covid-19 telah memberi kesan yang besar pada kehidupan pelawak, mereka berdua tidak dapat mencari pekerjaan.

Malangnya, kesukaran untuk muncul lagi di layar televisyen telah menyebabkan Kadir dan Doyok tidak bekerja sejak Covid-19 melanda Indonesia.

“Bahkan tidak ada satu job (pekerjaan) mulai dari Corona 2020, tidak ada pekerjaan,” kata Kadir dari program Viral Coffee, Khamis (5/8).

Kata-kata Kadir juga dipersetujui oleh Doyok, yang mengalami hal yang sama.

Doyok juga mengatakan bahawa syarat yang mengharuskan mereka untuk selalu memakai topeng menghalang pekerjaan mereka.

“Tidak ada sama sekali. Apalagi secara alam maya, bagaimana nak melawak dengan menggunakan topeng,” sambungnya.

Kadir mengatakan bahawa pekerjaan yang datang kepada mereka pada umumnya adalah bintang tamu, tetapi dengan masa yang tidak menentu.

“Kalau ada pun menjadi bintang tamu. Ini juga 3 bulan, tidak selalu,” kata Kadir mengenai kesan pandemik yang dirasakannya.

Pada masa lalu, kemampuan Kadir dan Doyok untuk membuat orang ketawa terbahak-bahak tidak dapat dipertikaikan. Kedua-duanya boleh dianggap sebagai pelawak legenda di peringkat senior di Indonesia yang dapat menghidupkan suasana acara yang mereka mainkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bila Netizen Komen ‘Body Shaming’, Thanuja Ananthan Balas Ini. Memang Kelakar!

Tak kiralah orang biasa ataupun selebriti, mereka tidak akan terlepas daripada menjadi mangsa “body shaming” oleh netizen. Baru-baru ini, Murai MY ternampak model dan pelakon, Thanuja Ananthan menjadi mangsa “body shame“. Melihat responnya memang boleh buat kamu ketawa berdekah.

Berkongsi di Instagram, Thanuja telah memuat naik dua komen individu yang membuli fizikalnya. Akuinya, dia tidak terkesan apabila diberikan komen sebegitu.

“Aku faham kecantikan adalah subjektif. Jika tiada perkataan yang baik untuk dikatakan, jangan cakap. Lagipun aku sedar akaun mu akaun palsu.

Kau orang ingat komen tentang bahagian badan aku, ianya akan menjejaskan aku ke? Ia benar-benar lucu dan saya membalas sambil ketawa” tulisnya.

Tambahnya lagi, dia meminta mereka untuk mendiamkan diri daripada berkata-kata perkara yang kurang menyenangkan orang lain.

Jelas pelakon dan model ini, dia sudah bekerja selama 10 tahun dalam industri hiburan. Akuinya, komen-komen berunsur penghinaan dan tidak masuk akal, dia sudah lali menerimanya.

“Bekerja selama 10 tahun dalam media, saya dilontarkan dengan komen penghinaan yang tidak berasas dan masuk akal. Dah kebas tau tak? Macam bont*t wombat. Kalau tak tahu, Google”, ujarnya.

Malah Thanuja turut mengatakan hanya dia sahaja yang mengetahui dirinya yang sebenar dan bukannya orang lain. Pada masa yang sama, dia juga meminta untuk orang ramai tidak melakukan hal sebegitu pada orang lain.


Berbogel Dalam Video Muzik! 5 Selebriti Ini Berani Tampil Tanpa Mengenakan Sebarang Pakaian

Sebenarnya, masih ramai selebriti Hollywood yang tidak berbogel dalam video muzik mereka. Menurut IntepSeleb, walaupun mereka kelihatan berbogel, sebilanganselebriti ini masih menutup kawasan privasi mereka dengan bantuan ‘editing’.

Berikut adalah 5 Selebriti yang berani tampil tanpa mengenakan sebarang pakaian dalam video muzik mereka.

Selena Gomez mempunyai adegan seksi dengan pelakon lelaki dalam video muzik Hands To Myself, yang dirilis pada tahun 2015. Pada mulanya, bekas kekasih Justin Bieber itu hanya memakai seluar dalam. Namun, perlahan-lahan Selena menanggalkan pakaiannya sehingga tidak berpakaian.

Miley Cyrus tidak teragak-agak untuk telanjang dalam video muzik Wrecking Ball. Untuk menutupi bahagian privasi, Miley telah duduk di atas bola besar yang tergantung. Menurut IntepSeleb, di dalam video muzik ini jelas sekali Miley sangat yakin akan tubuhnya.

California Girls adalah salah satu lagu Katy Perry yang paling popular. Tetapi siapa sangka, video muzik pada tahun 2010 itu ada menunjukkan Katy Perry tidak berpakaian. Walaupun tidak terlalu melampau, Katy jelas kelihatan telanjang ketika berbaring di awan yang berbentuk seperti gula-gula kapas.

Rihanna kelihatan seksi dalam video muzik B * tch Better Have My Money. Terdapat adegan Rihanna tanpa baju yang memaparkan bahagian atasnya dalam video muzik tersebut. Bukan itu saja, Menurut IntepSeleb, Rihanna juga terbaring tanpa mengenakan pakaian bersama ratusan dolar AS.

P! Nk adalah salah seorang penyanyi barat yang tidak teragak-agak untuk menunjukkan keseksian di dalam video muzik. Namun, untuk video muzik untuk lagu So What, P! Nk melakukan sesuatu yang luar biasa, iaitu telanjang sepenuhnya.

Walaupun video muzik ini ada yang dikecam oleh netizen, namun golongan selebriti ini tidak putus asa, malah terus berkarya dengan lagu mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Seram! 5 Selebriti Ini Mempunyai ‘Stalker’ Yang Menakutkan

Menjadi selebriti dan terkenal mungkin mempunyai banyak faedah, tetapi dalam kebanyakkan faedah tersebut pasti ada sisi gelapnya.

Menurut Oxygen.com,  kehidupan selebriti yang terkenal ini menyebabkan munculnya pelbagai jenis peminat sehinggakan mengancam keselamatan mereka sendiri.

Justin Bieber menjadi mangsa stalker yang paling mengganggu pada tahun 2012. Dana Martin, seorang banduan yang menjalani kehidupan di New Mexico kerana rogol dan pembunuhan, bekerjasama dengan bekas banduan Mark Staake untuk menculik dan membutakan Justin.

Setelah ditangkap, polis menyatakan stalker ini mengakui bahawa dia tergila-gila dengan Justin dan tetapi tersinggung kerana suratnya tidak pernah dijawab.

Pada tahun 2015, Frank Edward Hoover mula mengirimkan ancaman kematian kepada Taylors. Malah Frank mengaku sebagai ‘Anak Sejati Tuhan’ dan memanggil keluarga Taylor sebagai ‘Keluarga Iblis Jahat’.

Pada 2016 dia ditangkap setelah didakwa mengikuti Taylor Swift dan keluarganya dari tempat konsert ke lapangan terbang. Frank pada masa itu mengatakan bahawa dia mahu mengambil gambar dan menemani Taylor ke mana sahaja dia pergi.

Marcell Porter dilaporkan dihukum oleh hakim hingga tiga tahun penjara pada tahun 2017 kerana percubaan masuk ke apartmen Gigi di New York pada tahun 2015.

Menurut Oxygen.com,  dia didakwa cuba masuk ke rumah Gigi sekurang-kurangnya lima kali. Dia juga dilaporkan meninggalkan pesanan yang menakutkan yang ditujukan kepada Gigi Hadid.

Pada Oktober 2018, Kendall Jenner mengirim perintah penahanan terhadap individu bernama John Ford. Dia telah menceroboh kediaman mereka sebanyak empat kali dalam jangka masa tiga bulan.

Sebelumnya pada tahun 2016, Shavaughn McKenzie mengganggu Kendall dengan mengikutinya, menjerit dan memukul tingkap keretanya.

Brian Perez ditangkap di luar rumah Bella di New York pada awal tahun 2018. Stalker tersebut dilaporkan mengikutinya dari Disember 2017 hingga Februari 2018.

Menurut Oxygen.com, Bella Hadid mengakui bahawa lelaki itu meninggalkannya mesej menakutkan di media sosial. Tetapi Bella tidak mahu membocorkan isi mesej yang ditinggalkan oleh stalker tersebut.


Murtad Dan Kembali Memeluk Islam, Ini Respon Mengejutkan Ustaz Abdul Somad Buat Pelakon Ini

Sebelum ini kisah pelakon Indonesia yang digelar sebagai Bang Tigor pernah digemparkan apabila memilih untuk murtad dengan keluar dari agama asalnya iaitu Islam kepada Kristian. Menurut bekaci.suara.com, kini Bang Tigor memilih untuk kembali kepada Islam.

Sebelum bertemu dengan Aisyah, isterinya yang sekarang, Bang Tigor, telah bertukar agamanya daripada Islam ke Kristian. Kehidupan pelakon ini telah berubah sejak dia berkahwin dengan Aisyah Sa’diah dan memilih Islam sebagai kepercayaannya.

Bang Tigor yang dulunya pernah bersama Ustaz Abdul Somad (UAS) dalam Persatuan Artis Komedi Indonesia pernah bertanya kepada UAS mengenai perjalanan penukaran agamanya.

Saya pernah menjadi seorang Muslim, kembali kepada agama Kristian, kembali kepada Islam. Bagaimana dengan itu, Tuan Ustaz ?

UAS segera menjawabnya dan mendoakan yang terbaik untuk Bang Tigor. Menurut bekaci.suara.com, UAS juga menjelaskan bagaimana Islam memandang perkara yang dilalui oleh Bang Tigor itu.

… Jadi jika Islam, setelah itu dia murtad, kembali kepada Islam, maka dia diterima. Oleh itu, semoga Bang Tigor teguh dalam iman dan Islam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Nak Hantar Hadiah Boleh, Tapi…”- Diana Danielle Tegur Peniaga?

Baru-baru ini pelakon Diana Danielle telah menegur beberapa golongan peniaga melalui hantaran di Instagram miliknya.

Menerusi laman Instagramnya, Diana Danielle telah menegur golongan peniaga yang menggunakan alasan ‘hadiah’ sebagai salah satu cara untuk tujuan marketing mereka.

“Nak hantar ‘hadiah’ boleh. Pastikan tiada udang disebalik ‘hadiah’ itu boleh tak? Bila barang sampai diletaknya harapan untuk kita buat itu ini, maksudnya itu bukanlah hadiah tapi komitmen yang dia letak pada kita tanpa bertanya kalu kita betul-betul sudi atau tidak”

Dalam penulisan lainnya, Diana Danielle turut menjelaskan ada sesetengan pihak yang mendekatinya pada mulanya dengan alasan sebagai peminat tetapi pada akhirnya peniaga ini seolah-olah meletakkan harapan supaya Diana Danielle dapat membantu bisness mereka.

“Akak saya sudah lama minat akak, teringin sangat nak bagi kaftan, jangan risau pemberian saya ikhlas’. Bila ‘hadiah ikhlas’ itu sampai, dia (peniaga) pun “Nanti ambil gambar banyak-banyak hantar dekat saya tau. Postlah dekat feed dan buat Tiktok sekali dan tag bisnes saya.

Diana Danielle juga turut menegur kepada peniaga supaya mereka dapat menjelaskan niat sebenar ‘hadiah’ yang dihantar tanpa ada sebarang memanipulasi selepas barang itu diterima.

“Ini yang saya maksudkan tidak jelas niat dan manipulasi. Dia menggunakan perkataan hadiah supaya kita rasa alah sweetnya, tetapi dia nak kita kerja pula.” tulisnya di IG Story

Diharapkan teguran yang dibuat oleh Diana Danielle dapat diambil iktibar kepada para peniaga supaya mereka jelas dengan apa yang mereka mahukan daripada para influencer.


10 Fakta Menarik Tentang Song Ji Hyo – Ace Of Running Man

Sebut saja nama Song Ji Hyo, pasti ramai yang mengenali gadik cantik manis ini. Nama ini juga begitu sinonim dan merupakan salah satu anggota tetap dalam rancangan realiti ‘Running Man’. Nama sebenar gadis ini adalah Cheon Seong-Im yang dilahirkan pada 15 Ogos 1981 di bandar Pohang, Gyeongsang Utara, Korea Selatan.  Song Ji Hyo yang kini berusia 40 tahun selalu menjadi perhatian. Selain memiliki wajah yang sangat cantik, dia juga memiliki keperibadian yang sangat unik dan menarik. Anda mesti ingin tahu apakah fakta menarik dan unik tentang Song Ji Hyo bukan? Di sini kami senaraikan untuk anda. Jom kita tengok!

Dalam rancangan ‘Running Man’ yang masih ditayangkan dan sangat popular ini, Song Ji Hyo selalu tampil ceria dan penuh semangat namun agak pendiam. Jadi, tidak hairanlah dalam beberapa episod yang disiarkan dalam rancangan ini, dia banyak mengalahkan beberapa anggota lain, dimana kebanyakannya adalah lelaki. Dia juga sering memenangi dalam permainan dan dari situlah dia mendapat julukan sebagai Ace Ji Hyo.

Walaupun Song Ji Hyo memiliki wajah yang cantik namun dia juga mempunyai ekspresi wajah yang kelihatan seperti orang yang selalu ‘blur’. Oleh kerana ekspresi wajahnya yang sering kelihatan bingung, anggota lain dalam Running Man telah menggelarnya Mong Ji atau Ji Hyo yang ‘blur’.

Dalam satu episod khas dalam rancangan Running Man yang berjudul ‘ Real Family Outing’ dimana setiap ahli harus membawa salah seorang daripada ahli keluarga mereka ke set. Pada kesempatan itu, Song Ji Hyo telah membawa adiknya, Chung Sung Moon. Song Ji Hyo juga memberitahu bahawa hubungan dia dan adiknya sangat rapat. Mereka juga sering berkongsi masalah peribadi dan selalu berkongsi dengan adiknya akan gambar-gambar yang telah dimuatnaik olehnya di media sosial.

Selain cantik, Song Ji Hyo sangat terkenal dengan peribadi yang baik dan suka memberi perhatian kepada semua orang. Salah seorang ahli dalam Running Man mengatakan bahawa Song Ji Hyo sering menghantar ‘coffee truck’ kepada rakan artisnya untuk menunjukkan sokongan terhadap projek yang sedang mereka jalankan. Ianya juga sebagai salah satu cara artis Korea menyokong profesion sahabat mereka. Walaupun ini adalah perkara yang biasa di sana, namun ramai yang suka menerima kopi dari selebriti terkenal, Song Ji Hyo.

Di dalam rancangan Running Man, Song Ji Hyo sangat terkenal kerana selalu berjaya menyelesaikan misi dalam permainan. Walaupun begitu, dalam bidang akademik juga, Song Ji Hyo adalah lulusan universiti dari Kolej Kookje dalam jurusan cukai dan perakaunan. Dia bukan sahaja pandai dalam akademik, berjaya dalam dunia hiburan malahan dia juga terkenal dalam pertunjukan fesyen dan model di Korea.  Jadi tidak salah sekiranya Ji Hyo memang layak mendapat gelaran anggota paling pintar dalam rancangan Running Man.

Dalam sebuah rancangan radio ‘2 0 clock date’ yang telah dihoskan oleh Ji Seok Jin, Song Ji Hyo ada menceritakan tentang masa kecilnya yang sangat menarik dan lucu. Dia mengatakan dia memiliki badan yang cukup tinggi tetapi setiap kali dia duduk tubuhnya akan kelihatan lebih pendek kerana bentuk bahu yang kecil dan sempit membuatkan kepalanya kelihatan lebih besar. Oleh itu, Song Ji Hyo dipanggil Chupa Chups oleh rakan-rakannya ketika kecil.

Sebelum menjadi pengisi program rancangan realiti, Ji Hyo sudah sememangnya terkenal sebagai pelakon yang berbakat besar. Salah satu drama yang telah menaikkan namanya adalah ‘Princess Hours’ dimana Ji Hyo membawakan watak sebagai ballerina yang bernama Hyo-Rin. Dilancarkan pada tahun 2006, drama romantis mengenai cinta putera mahkota ini telah membuatkan para pelakonnya berada di puncak yang tinggi, baik di Korea malahan di seluruh dunia.

Satu lagi fakta menarik tentang Song Ji Hyo ialah dia sangat suka tidur. Anggota Running Man juga menggelarnya sleepyhead oleh kerana Song Ji Hyo sering dilihat tidur ketika berada di set. Dikatakan, Song Ji Hyo boleh dan mudah tidur di mana dan bila-bila sahaja dalam masa 3 saat. Dia juga pernah betul-betul tidur di atas jengga setinggi 7 meter dalam misi permainan rancangan tersebut dan dalam satu episod yang lain yang berjudul ‘sleep battle’. Song Ji Hyo dengan begitu mudah tertidur.

Hot Issue yang dipopularkan oleh kumpulan ‘4 minute’ memang cukup terkenal. Pergerakan tarian yang mudah diikuti dengan muzik yang ceria telah membuatkan Song Ji Hyo suka meniru gaya tarian yang biasanya dilakukan oleh Hyuna dan rakan-rakannya. Song Ji Hyo mengaku yang dia sebenarnya tidak pandai menari tetapi dia sering melakukan gerakan tarian Hot Issue.

Sebagai salah seorang anggota tetap wanita di dalam rancangan Running Man, Ji Hyo sering diminta untuk menunjukkan sikap kompetitif dalam setiap misi yang diberikan pada setiap episod. Kerana dia memenangi terlalu banyak misi solo dan sering juga digelar ‘Gold Ji Hyo’. Program yang sering menunjukkan kemampuan fiikal ini telah menjadi program hiburan kegemaran ramai ditambah pula dengan pemainnya yang lucu dan misi permainan juga berbeza-beza dalam setiap episod.

Itulah antara10 fakta menarik dan unik tentang Song Ji Hyo. Selamat berhujung minggu!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Industri Berduka, Siti Sarah Raissuddin Meninggal Dunia

Penyanyi terkenal Siti Sarah Raissuddin, 36, yang bertarung nyawa sejak Rabu lalu akibat jangkitan COVID-19 telah meninggal dunia sebentar tadi.

Menerusi sebuah kenyataan yang dikirimkan oleh pihak pengurusan Allahyarham, Indigital Music kepada Murai.my, Sarah telah menghembuskan nafasnya yang terakhir pada pukul 5.13 pagi di Hospital Universiti Kebangsaan Malaysia (HUKM).

Mewakili Shuib serta keluarganya, pihak Indigital Music ingin mengucapkan terima kasih atas sokongan dan doa yang dititipkan buat Allahyarhamah sejak dimasukkan ke hospital beberapa hari yang lalu.Lagi berita lanjut menyusul di Murai.my. Salam takziah buat keluarga Sarah dari kami di Murai.my. Al-Fatihah.


“Ramai Sayang, Syurga Buat Mu Sarah” – Rakan Selebriti Titip Doa Atas Pemergian Siti Sarah

Industri hiburan pagi ini menerima satu perkhabaran yang mendukacitakan apabila penyanyi popular, Siti Sarah Raissuddin meninggal dunia akibat jangkitan wabak COVID-19.

Isteri kepada pelakon dan pelawak Shuib Sepahtu itu, menghembuskan nafasnya yang terakhir pada jam 5.13 pagi tadi selepas di Hospital Canselor Tuanku Muhriz (HCTM) Universiti Kebangsaan Malaysia, di sini selepas bertarung nyawa sejak Rabu lalu.

Di media sosial kini, kebanyakan hantaran dibanjiri dengan muatnaik ucapan takziah oleh rakan-rakan selebriti dan peminat buat Shuib sekeluarga selain turut mendoakan roh Allahyarhamah ditempatkan dikalangan orang yang beriman.

A post shared by Shuib Sepahtu (@shuibsepahtu)

A post shared by DATUK NORA ARIFFIN (@itsnoraariffin)

A post shared by Dato' Seri Dr. Hajah Vida (@datoserivida)

A post shared by SherryAlhadad (@sherry_alhadad)

A post shared by Erra Fazira (@errafazira)

A post shared by AHMAD FEDTRI YAHYA (@fedtriyahya)

A post shared by Alif Satar® (@alifsatar)

A post shared by 💋SaraAzlan💋 (@iamellymazlein)

Sebagai info, Sarah telah melahirkan anak bongsunya, Ayyash Affan dua bulan lebih awal pada 6 Ogos 2021 secara pembedahan bagi mengelakkan lebih banyak risiko berikutan dijangkiti wabak berkenaan.

Industri seni kehilangan satu bintang yang cukup berharga. Terima kasih Siti Sarah Raissuddin kerana menghiburkan kami selama ini dan terima kasih juga atas sokongan yang diberikan kepada kami di Murai.my. Selamat jalan Sarah kepada Maha Pencipta, semoga rohmu dicucuri rahmat dan ditempatkan dikalangan orang yang beriman. Salam takziah buat Shuib sekeluarga. Al-Fatihah

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Siti Sarah Sempat Tunai Ibadah Korban Di Gaza, Ingin Bayar Sewa Rumah Fakir Miskin

Pemergian yang dicemburui. Itulah yang boleh disifatkan mengenai berita pemergian penyanyi popular Siti Sarah Raisuddin yang meninggal dunia awal pagi tadi.

Sejak beberapa hari yang lalu, susur masa sosial media dipenuhi doa buat pelantun Terakhir Buat Teman ini yang menyentuh perasaan orang ramai berikutan bertarung nyawa melawan penyakit COVID-19 yang dihadapinya.Malah harini, pelbagai perkongsian telah dibuat oleh rakan-rakan selebriti, kenalan dan peminat yang berkongsi kenangan dan kebaikan yang telah dibuat oleh Allahyarhamah.

Antaranya rakyat Malaysia yang menetap di Gaza iaitu Nadir Al-Nuri mendedahkan Sarah sempat menghubunginya sebelum sambutan Aidiladha baru-baru ini. Menurut Nadir, isteri kepada pelakon dan pelawak Shuib itu telah meluahkan hasratnya untuk mengorbankan seekor lembu di Gaza bagi tujuan ibadah korban dan sedekah untuk penduduk berhampiran sana.

“Tersentap sekejap baca berita pemergian Siti Sarah. Saya dihubungi Siti Sarah sebelum Raya Haji lepas untuk dia ikuti program korban di Gaza.

“Masa itu saya terkejut dia maklumkan untuk korbankan seekor lembu dengan harga belasan ribu ringgit.

“Bukan satu bahagian sahaja, seolah-olah dia sedang mengejar memberatkan timbangan amal kebaikannya yang terakhir,” tulis Nadir

Dalam pada itu, Nadir turut berkata pada awalnya Sarah meminta agar sedekahnya itu tidak didedahkan pada umum. Namun, selepas mengambil nasihatnya utuk mengajar orang ramai membuat korban di sana Sarah bersetuju untuk berbuat demikian.

“Fasal nak post ni saya kalau boleh nak diam-diam. Tapi betul juga mungkin salah satu tanggungjawab saya sebagai orang Islam untuk war-warkan tentang korban di sana.

“Saya izinkan… kita doa sama-sama moga Allah permudahkan urusan saudara kita di sana dan juga Allah permudahkan urusan awak dunia dan akhirat,” balas Sarah dalam mesejnya bersama Nadir

A post shared by Nadir Al-Nuri (@nadiralnuri)

Bagi pendakwah bebas terkena Ustaz Ebit Lew pula, Sarah pernah menghantar kiriman mesej kepadanya memohon untuk turut sama menghulurkan bantuan. Dedah Ebit, Sarah ingin membayar sewa rumah anak-anak yatim serta mereka yang berada dalam kesempitan wang.

Selain itu, sepanjang hayatnya juga Sarah sering kali menghulurkan bantuan dan membuat pelbagai kerja amal buat mereka yang memerlukan. Sejak awal pagi, nama Allahyarhamah trending di media sosial dengan pelbagai ucapan serta doa yang dititipkan buatnya. Sebagai info, Sarah telah menghembuskan nafasnya yang terakhir pada pukul 5.13 pagi di Hospital Universiti Kebangsaan Malaysia (HUKM).


Bakal Jalani Pembedahan? Lee Kwang Soo Kongsi Kisah Mengenai Kecederaan Buku Lalinya

Baru-baru ini ketika Lee Kwang Soo membuka cerita mengenai kecederaannya ketika menjadi tetamu dalam sebuah rancangan SBS, My Little Old Boy. Dipetik dari NAVER, Para ibu selebriti meluahkan kebimbangan mengenai kecederaan buku lali Prince of Asia ini sebaik sahaja beliau tiba di set penggambaran.

Lee Kwang Soo disahkan patah pada bahagian pergelangan kaki kanannya dalam kemalangan kereta pada Februari 2020. Walaupun beliau telah berehat dari sebarang aktiviti dan telah menjalani rawatan pemulihan, sejak kecederaannya yang berterusan menyebabkannya mengundur diri dari Running Man setelah lebih dari satu dekad berada dalam rancangan itu.

“Kini saya telah menghabiskan semua penggambaran saya, saya akan menjalani pembedahan pada bulan depan dan menjalani rawatan rehabilitasi. Saya tidak dapat menjalani rawatan rehabilitasi yang betul ketika saya mengalami kemalangan kereta. Jadi kali ini, saya akan menjalani pembedahan dan mendapatkan rehabilitasi.”-Lee Kwang Soo

Pada April 2021, Lee Kwang Soo membuat keputusan yang telah mengejutkan peminatnya dari seluruh dunia apabila mahu meninggalkan program Running Man setelah 11 tahun bersama keluarga SBS Running Man.

“Dia merasakan sukar untuknya memberikan sepenuh komitmen lebih-lebih lagi menjalani program ini (Running Man) dan dalam masa yang sama masih mendapatkan rawatan rehabilitasi bagi merawat kecederaannya.” Agensi Lee Kwang Soo

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nafi Potong Usus, Man Raja Lawak Gembira Boleh Jadi ‘Kembar’ Remy Ishak, Ben Amir

Penampilan terbaru pelawak Man Raja Lawak, 44, baru baru ini ternyata telah menarik perhatian ramai apabila bentuk fizikalnya jauh berbeza daripada sebelum ini.

Selama hampir tiga bulan, Man atau nama penuh Abd Rahman Kassim berjaya menurunkan berat badan yang diinginkannya. Bagaimanapun, transformasi nya itu telah mencetuskan perdebatan ramai di kalangan netizen. Tak kurang yang memuji, malah berbakul kejian juga diterima hanya kerana dia berseloroh menyamakan dirinya seperti Remy Ishak, Syamel dan pelajar lepasan SPM.

Menafikan mengambil barang terlarang mahupun terkesan dengan kecaman yang diterima, Man berkata dia hanya mengambil bantuan produk minuman kesihatan Bodycurv selain berjalan kaki di kawasan rumah. Selain berjaya menurunkan berat badan daripada 94 ke 74 kilogram, giginya yang sebelum ‘berterabur’ kini kelihatan tersusun.

“Bagi diri ini senang, saya anggap perihal menyamakan atau saya sendiri ‘feeling’ seperti Remy contohnya sebagai satu motivasi diri. Ia seperti doa yang baik. Kalau saya sendiri yang tak angkat diri, siapa lagi?.

“Saya cuba alih rasa negatif sebegitu dengan anggap mereka yang menafikan persamaan saya dengan Remy dan Syamel itu sebagai dengki. Apabila tengok cermin memang nampak seiras kot. Kadang kadang kelihatan macam Ben Amir pun ada. Tak ketinggalan macam Datuk Rosyam Nor dan Fattah Amin pun adalah sikit.

“Dalam hal ini juga saya tak suka layan kecaman atau anggap diri ini perasan. Kalau layan juga, saya merendahkan semangat diri. Apa saya dapat pun. Lebih baik ‘feeling’ kerana ia percuma. Yang tak suka itu boleh pergi main jauh,” katanya

Bercakap mengenai giginya, Man mendedahkan sepanjang usaha kembali menurunkan berat badan terdapat sebuah klinik gigi yang bermurah hati untuk menajanya membuat rawatan sekitar April lalu.

“Alang alang nak menurunkan berat badan lagi kali ini, kenapa tidak saya terima juga tawaran klinik gigi itu. Hasrat nak betulkan gigi sudah ada lama, tapi saja nak tunggu orang ‘sponsor’.

“Tak sangka murah rezeki saya ada juga yang nak ‘sponsor’. Alhamdulilah gigi saya yang ‘bersepah’ selama ini sudah tersusun cantik.

“Barulah seiring dengan berat badan semasa dan rambut yang dipotong,” katanya lagi

Dalam pada itu, Man juga berkata dia ingin membuat testimoni kepada dirinya dengan sengaja kembali menambahkan berat badan tahun ini kerana ingin membuktikan keberkesanan rutin amalannnya.

“Niat saya sebenarnya nak mendidik dalam konteks hal menurunkan berat badan ini. Tak perlu nak kurus sampai kena potong usus. Saya bukan menentang mereka yang nak memotong usus. Kalau ada duit atau ada tajaan, silakan.

“Cuma kadang saya sendiri rasa kecewa apabila ada yang buat pembedahan tapi alih alih keluarkan produk kuruskan badan. Macam ‘trend’ pula. Tak apalah janji mereka ‘bahagia’. Pada akhirnya pilihan di tangan masing masing.

“Setahun juga saya menggemokkan diri dengan ‘enjoy’ makan tak ingat dunia. Apabila berjaya kurang berat badan ini, pelbagai penyakit seperti kencing manis juga boleh elak. Rimas juga ada kata produk seperti Bodycurv tak menjadi. Tapi saya berjaya buktikan sebaliknya,

“Saya juga menggandakan usaha bersenam dengan berjalan kaki. Kalau rasa tak puas berjalan kaki secara laju dalam satu sekali sehari, saya buat pagi dan malam. Perut pun sudah tak boroi,” kongsi pelawak ini

Perubahan fizikal Man mula ‘dihidu’ peminat sejak tahun lalu apabila ada yang menyangka bahawa foto yang dimuatnaik nya adalah suntingan semata-mata biarpun ia sebenarnya adalah penampilan terbaharu pelawak ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


7 Selebriti Bayaran Iklan Termahal, Ada Cecah RM4.2 Juta Sekali Posting!

Ramai selebriti ternama hollywood mempunyai tarif bayaran iklan bagi setiap posting yang mereka lakukan di media sosial, dan sekali posting saja mencecah nilai berjuta-juta ringgit.

Dengan jumlah pengikut yang ramai dan populariti yang kuat, jadi tidak hairanlah bayaran pengiklanan di media sosial para selebriti hollywood mencecah beratus ribu hingga berjuta betul tak?

Nak tahu siapakah selebriti hollywood dengan bayaran iklan termahal dunia, jom lihat di bawah.

Jangan terkejut dengan nilai ini kerana memang sekali posting saja di media sosialnya, inilah tarif bayaran yang perlu dibayar oleh mana-mana pihak yang mahukan Dwayne endorse sebarang produk mereka di akaun media sosialnya.

Model, usahawan dan influencer terkenal ini juga, mengenakan bayaran pengiklanan yang mahal dengan harga sekitar $986 ribu USD atau RM4.1 juta bagi sekali posting di akaun media sosialnya.

Pemain bola sepak dunia ini juga mengenakan bayaran pengiklanan yang ditinggi dengan sekitar $899 ribu USD atau RM3.7 juta, bagi sekali posting iklan di akaun media sosialnya.

Penyanyi jelita ini juga bukan biasa-biasa bayaran yang dikenakan bagi sekali posting di media sosialnya, sekurang-kurangnya mana-mana syarikat yang ingin Selena Gomez posting produk mereka di media sosialnya perlu membayar sekitar $848 ribu USD atau RM3.5 juta.

Pelatun lagu ‘Halo’ ini juga mengenakan tarif bayaran pengiklanan yang tinggi bagi sekali posting di akaun media sosialnya, lebih kurang sekitar $770 ribu USD atau RM3.2 juta perlu dibayar jika mahu Beyonce posting di media sosialnya.

Penyanyi kacak dan berbakat ini juga mengenakan bayaran yang mahal bagi sekali posting di media sosialnya, lebih kurang $747 ribu USD atau RM3.1 juta perlu dibayar jika ingin Justin Bieber posting mana-mana jenama atau produk di akaunnya.

Pelatun lagu popular ‘Love Story’ ini juga sama seperti rakan selebritinya yang lain, mengenakan bayaran yang tinggi untuk sebarang pengiklanan di media sosialnya. Mana-mana syarikat perlu membayar sekitar $722 ribu USD atau RM3 juta bagi sekali posting di akaun media sosialnya.


Ustaz Ebit Lew Dedah Siti Sarah Mahu Bantu Orang Susah Dan Anak Yatim

Pemergian penyanyi, Siti Sarah Raisuddin pada pagi ini telah mendapat pelbagai reaksi termasuklah pendakwah bebas, Ustaz Ebit Lew. Menerusi Instagramnya, Ustaz Ebit mengucapkan salah takziah pada keluarga Allahyarhamah Siti Sarah atas permergiannya .

Pada masa yang sama, Ustaz Ebit juga mendedahkan penyanyi tersebut pernah bertanya dan menawarkan diri untuk membantunya. Ujarnya, Siti Sarah mahu membantu dari segi kewangan bagi membayar sewa dan persekolahan anak yatim.

“@sitisarahraisuddin banyak kali tanya pada saya ingin bayarkan sewa beberapa rumah orang miskin yang saya uruskan dan anak yatim yang saya bantu sekolahkan. Semoga Allah beri syurga Firdaus padanya”, dedah Ustaz Ebit.

Tambahnya lagi, dia turut berasa sedih atas pemergian penyanyi tersebut. Malah dia mendoakan agar suami Siti Sarah, Shuib untuk bersabar dan menerima ujian ini dengan hati yang terbuka.

“Ya Allah sedihnya rasa. InshaAllah @shuibsepahtu @sitisarahraisuddin dan anak-anak semuanya akan bersama kembali dalam syurga Firdaus. Sabar yer @shuibsepahtu Allah sayang. InshaAllah”, tulisnya.


Nabila Huda Luah Rasa Ralat, Tak Tahu Siti Sarah & Sekeluarga Positif Covid-19

Berita pemergian Isteri kepada pelakon dan pelawak Shuib Sepahtu telah menghembuskan nafasnya yang terakhir pada jam 5.13 pagi ini di Hospital Canselor Tuanku Muhriz (HCTM) Universiti Kebangsaan Malaysia, menerima reaksi dari pelbagai pihak termasuklah pelakon dan pengacara berbakat, Nabila Huda yang meluahkan rasa sedih terhadap pemergian rakan selebritinya.

Menerusi laman Instagram, anak perempuan kepada penyanyi rock, Search telah memuatnaik screenshot perbualannya bersama Allahyarhamah.

“Dah dekat sejam abil type caption, delete, type balik, delete, tiba-tiba mengalir je air mata.. speechless. Kehilangan memang menyakitkan.” Nabila Huda

A post shared by Nabila Huda (@kupu_kupu)

Nabila Huda turut mendedahkan bahawa beliau mengenali Allahyarhamah dan membesar bersama dalam industri hiburan.

“Nak dijadikan cerita, dan bertahun-tahun kenal, membesar bersama dalam industri ni, baru tahun ni kita selalu communicate.

Kita dapat buka puasa bersama, abil masak untuk supper, kita makan sama-sama. Pastu kita share macam-macam cerita and plan future business together, mu bagitau apa yang mu imagine nak buat.”-Nabila Huda

Pelakon yang dilahirkan pada tahun 1984 ini meluahkan rasa ralatnya yang tidak mengetahui seluruh keluarga Allahyarhamah disahkan positif Covid-19.

“Yang paling ralat, abil taktau the whole family positive sebab abil tengok semua swab test, cuma liked, scroll up je video sebab tak sanggup tengok anak-anak semua kena swab test. Pastu abil tengok video yang kiss anak-anak atas wheelchair tu terus mesej abg @shuibsepahtu, dia kasitau the whole story.

Hanya tuhan je tau macam mana risaunya abil lepas tahu berita tu sebab kita penah bincang pasal betapa takutnya kita dengan keadaan covid nie..”-Nabila Huda

A post shared by Siti Sarah Raissuddin (@sitisarahraissuddin)

Tambahnya lagi, beliau memberitahu bahawa hari ini semua orang kehilangan sahabat, seorang mak dan isteri yang sangat penyayang.

“Hari ini kita semua kehilangan sahabaat, seorang mak dan isteri yang sangat penyayang, seorang bintang yang paling besar..Terima kasih sahabatku..Tenanglah kau di sana..Al-Fatihah..”-Nabila Huda

Semoga rohnya dicucuri rahmat dan berada di kalangan orang-orang beriman. Salam takziah buat Shuib sekeluarga. Al-Fatihah…

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Teringin Nak Akak Nyanyi Wedding”- Uqasha Senrose Terkejut Siti Sarah Tak Minta Bayaran

Tak sangka rupanya banyak kebaikan dan pemurahnya Allahyarhamah Siti Sarah Raisuddin. Terkini, pelakon Uqasha Senrose mendedahkan perbualannya dengan penyanyi itu yang mahu menyanyikan lagu secara percuma di majlis perkahwinannya.

Menerusi perbualan mereka di Instagram, Uqasha mendedahkan dia merancang untuk meminta Allahyarhamah menyanyikan lagu semasa majlis perkahwinannya yang dijadualkan berlangsung pada bulan Jun lepas. Walaupun majlisnya ditunda, pelakon ini berkata Siti Sarah sudah berjanji dengannya.

A post shared by UQASHA SENROSE (@uqashasenrose2)

“Innalillahhiwainnalillahirajium. Salam takziah abang @shuibsepahtu dan anak-anak. Ya Allah berita yang sangat mengejutkan. Arwah orang yang sangat-sangat baik.

Ya Allah, sukar untuk saya terima ini. Kak Sarah janji nak nyanyi untuk perkahwinan Sha. SubhanAllah semoha rohnya ditempatkan di golongan yang beriman. Amin”, tulisnya.

Dedah Uqasha, ketika dia bertanyakan harga pada penyanyi tersebut, Siti Sarah tidak meminta sebarang bayaran. Malah dia mahu menyanyikan secara percuma untuk Uqasha.

“Untuk awak ke? Kalau awak free je. Awak kan adik akak”, ujar Siti Sarah.

Pada masa yang sama, keakraban antara pelakon dan penyanyi itu sangat jelas apabila Siti Sarah sering memuji dan tidak lokek untuk memberikan hadiah pada Uqasha. Tambah Uqasha, penyanyi tersebut hanya meminta dia untuk mendoakannya sahaja sebagai bayaran.

Untuk info terkini, jenazah Siti Sarah bakal dikebumikan di Tanah Perkuburan Islam, Sungai Pusu, Gombak, Selangor sekitar tengah hari ini.


“Dia Ada Masa Saya Susah”- Janna Nick Sebak, Kongsi Kata-kata Semangat Dari Siti Sarah

Pemergian bidadari syurga Siti Sarah Raissuddin sangat diramai warga industri tanah air, ramai kenalan rapat berkongsi kenangan bersama Allahyarhamah di media sosial dan terbaru pelakon dan hos televisyen Janna Nick juga turut berkongsi secebis kenangan bersama Allahyarhamah.

Dipetik dari hantaran yang dimuatnaik Janna Nick di akaun Instagramnya, pelakon jelita ini berkongsi mesej antara dirinya bersama arwah. Kata-kata semangat dan doa yang dititipkan Allahyarhamah semasa pelakon ini bergelut dengan masalah, menjadi antara sumber kekuatan buat aktres ini.

Akak doakan adik diberikan kekuatan.” Mesej Allahyarhamah pada 26 Februari 2021

“Salam adik. Akak ada baca posting baru adik. Akak doakan yang terbaik untuk adik, please be strong. All is well, insyaAllah. Moga Allah permudahkan kesemuanya, amin in shaa Allah.” Mesej Allahyarhamah 22 April 2021 kepada Janna Nick

Dalam masa yang sama Janna Nick turut menyatakan bahawa dirinya tidak pandai membalas mesej yang panjang, dan ada kala terdapat mesej-mesej yang tidak di balas dan dirinya ingin memohon maaf jika ada menyakiti hati sesiapa.

Janna Nick juga mendoakan segala dosa-dosa Allahyarhamah diampunkan dan ditempatkan di syurga yang tertinggi.

Semoga Allah tempatkan srikandi hebat ini di syurga Firdausi, Al-Fatihah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Apa Jenis Perangai Lah! Tergamak Individu Ini Doakan Keburukan Kepada Siti Sarah?

Tular di media sosial milik penyanyi Nor Farah Idayu atau lebih dikenali sebagai Idayu, berkongsi tangkap layar milik Zain Rashdan yang tidak sensitif dan bersifat tidak ada perikemanusiaan dengan memuatnaik ayat sebegitu kepada Allahyarhamah Siti Sarah.

Menerusi tangkap layar yang dikongsikan di media sosial penyanyi Idayu, membuatkan sesiapa saja berasa terkedu, terdiam dan marah melihat ayat yang ditaip Zain Rashdan dengan mendoakan Allahyarhamah segera meninggal dunia.

“Kalut doakan Siti Sarah yang hari-hari buat maksiat cepat sembuh.. Baik mati je daripada hidup wakakaka” tulis Zain Rashdan

Juara Akademik Fantasia Megastar 2017 ini meluahkan rasa marah dengan ayat yang dikongsikan Zain Rashdan mengenai Allahyarhamah, seolah-olah tidak mempunyai perasaan empati terhadap kesukaran yang dialami Allahyarhamah dan keluarga.

“Apa dah jadi dengan perangai manusia yang macam ni? Saat orang sedang kritikal, boleh pula kau buat main-main macam ni.

Tergamaknya dia ni tulis macam ni. Kalau terkena kat batang hidung atau keluarga dia, barulah dia tahu!” Luah Idayu di media sosialnya

Sebagai manusia biasa, siapa kita mahu mengatakan dosa pahala seseorang? Allahu Akbar berhentilah memuatnaik kata-kata negatif dan ayat tidak berperikemanusian begini. Semoga Allah tempatkan Allahyarhamah di syurga-NYA.


Pernah Bertemu, Ustazah Asma Kenang Perkara Yang Paling Kerap Diulang Sebut Oleh Siti Sarah

Tak terlepas juga pendakwah bebas, Ustazah Asma Harun turut berkongsi cerita dan kebaikan mengenai Allahyarhamah Siti Sarah Raisuddin. Menerusi hantaran di Instagram, Ustazah Asma menceritakan apakah perkara yang kerap diulang oleh penyanyi tersebut ketika berjumpa dengannya.

Dedah Ustazah Asma, dia bertemu dengan Siti Sarah pada awal tahun lepas menerusi program Wanita Hari Ini di TV3. Ujarnya, walaupun bertemu dalam masa yang singkat, Siti Sarah merupakan seorang wanita yang penuh dengan sifat hormat-menghormati dan merendah diri.

Tambah Ustazah Asma, dia sering mendengar Siti Sarah mengulangi tentang usahanya untuk menjadi isteri dan ibu yang terbaik untuk suami dan keluarganya.

“Perkara yang paling kerap diulang adalah bagaimana usahanya untuk menjadi isteri yang baik dan taat pada suami, beri yang terbaik buat keluarga suami dan keluarganya, dan usaha menjadi ibu yang terbaik buat anak-anaknya.

Selain itu, Ustazah Asma turut memberitahu bahawa Siti Sarah sering memintanya untuk berdoa agar penyanyi tersebut sentiasa beristiqomah dalam menjadi wanita muslimah yang solehah dan baik. Akuinya lagi, dia berharap pemergian penyanyi ini dalam keadaan husnul khatimah.


Shuib & Keluarga Dibenarkan Solat Jenazah Allahyarhamah

Industri hiburan dikejutkan dengan pemergian penyanyi terkenal, Siti Sarah yang menghembuskan nafasnya yang terakhir pada 5.13 pagi ini di Hospital Canselor Tuanku Muhriz, Universiti Kebangsaan Malaysia.

Menurut laporan Harian Metro, Penyelaras Pengurusan Jenazah HCTM, Ustaz Mohd Sanusi Mustafa memberitahu, Shuib bersama beberapa ahli keluarga yang lain dibenarkan untuk menunaikan solat jenazah dan harus memakai peralatan pelindungan diri (PPE) sewaktu solat jenazah dilakukan.

“Pada peringkat pertama, saya bersama dua lagi wakil Jabatan Agama Islam Wilayah Persekutuan Kuala Lumpur (Jawi) akan menyempurnakan kaedah tayamum dan menunaikan solat jenazah.

Kemudian barulah Shuib bersama beberapa ahli keluarga terdekat diberi peluang untuk menunaikan solat jenazah sekali lagi untuk arwah tetapi saya akan bekalkan PPE kepada mereka.”- Penyelaras Pengurusan Jenazah HCTM

Jenazah Siti Sarah akan dikebumikan di Tanah Perkuburan Islam Kampung Sungai Pusu, Gombak, kira-kira jam 12 tengah hari ini.

Sama-samalah kita mendoakan agar roh Allahyarhamah Siti Sarah dicucuri rahmat dan berada di kalangan orang-orang yang beriman. Al-Fatihah..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Beri Vaksin Pada Ibu Sepanjang Kandungan’- Doktor Rayu Kepada KKM

Impak pemergian Siti Sarah membuka mata orang ramai betapa berisikonya ibu hamil melawan Covid-19 tanpa divaksinasi, terbaru di laman Twitter doktor Khairul Hafidz berharap agar garis panduan pemberian vaksin dapat diubah untuk ibu mengandung.

Isu ibu hamil tidak diberikan suntikan vaksin merupakan isu yang penting, kerana golongan ini merupakan golongan yang berisiko tinggi diserang Covid-19.

“Saya harap pihak @KKMPutrajaya juga perlulah proaktif dalam mengubah garis panduan. Walaupun buktinya ada, jika ibu mengandung ke PPV, mereka tetap akan ditolak kerana staf PPV ikut garis panduan.

Mohon pertimbangan tukar garis panduan kerana sudah ada bukti.” Ciap doktor Khairul

Doktor Khairul juga berharap Kementerian Kesihatan dapat pertimbangkan pemberian vaksin kepada ibu mengandung, tidak terhad kepada usia kandungan 14-33 minggu sahaja tetapi sepanjang usia kandungan berjalan.

“Saya fikir @JKJAVMY boleh mula mempertimbangkan pemberian vaksin kepada ibu mengandung tidak hanya pada umur kandungan 14-33 minggu sahaja, tapi sepanjang kandungan.

Maklumat dari CDC dan RCOG tidak menyatakan tempoh tertentu kandungan yang selamat menerima vaksin.” Ciapnya lagi

Isu pemberian vaksin kepada ibu hamil perlu dipandang serius oleh semua pihak, apatah lagi ianya melihatkan dua nyawa dalam satu badan.